description: By de '8ste Dag' is in bernefestival organiseare foar bern mei in ferstânlike beheining. Mar it oanmeldings rint noch net stoarm. Hoe kin dat?

title: Pear oanmeldings fan bern mei beheining: "Je moatte wer fan alles regelje"

maintext:
Op 8 july stiet de Ljouwerter binnenstêd yn it teken fan 'De achtse dag". Troch de stêd sil dy dei in enoarme kettingreaksje plakfine. In kettingreaksjes fan 48 skeakels foarme troch minsken, masinen, bouwurken en optredens.
Beheining
Ien fan dy skeakels is yn it provinsjehûs. Hjir is in bernefestival organisearre foar bern mei in ferstanlike en mearfâldige beheining. In groep dy't net faak yn dit soarte grutte eveneminten meinommen wurdt. It tal oanmeldingen rint lykwols noch net stoarm.
Baukje Ritsma fan Talant frege har ôf hoe't dat kin. Buro de Vries seach mei har op it simmerfeest fan bernedeisintrum Us Greide op It Hearrenfean om dat út te finen.


description: Stekmiggen komme manmachtich foar troch waarmte en sa no en dan in bui.

title: Hege temperatueren en rein: ideale omstannichheden foar de stekmich

maintext:
Troch it moaie waar mei sa no en dan in bui, binne de stekmiggen der betiid by. Wie de earste generaasje dit jier al earder, de twadde generaasje komt der no ek al oan, wiken earder as gewoanwei.
Neffens Peter Koomen fan Natuurmuseum Fryslân yn Ljouwert kinne minsken oerlêst foarkomme troch bygelyks potten mei wetter yn de tún leech te jitten. Stilsteand wetter is in ideaal briedplak foar de miggen. Fierders helpe horren of in klamboe en kinst smarre, mei bygelyks Deet. Dat wurket it bêste.
Foar de fûgels binne it gouden tiden, want dy ha genôch te iten.

fasttext_language: fy


description: Marokkaanse, Sweedske en Yndonesyske kollega's sille mei Fryske ambachtlju in eigen keunstwurk meitsje.

title: Fries Museum wol Fryske ambachtslju belûke by nije tentoanstelling

maintext:
De tentoanstelling is fan febrewaris takom jier ôf te sjen yn it Fries Museum. Van Hove hat it motorblok makke mei help fan allegearre ambachtslju út Marokko en Yndonezië. Allegearre hawwe se in part fan it motorblok makke, wer ynlevere by de keunstner en hy hat it wer folslein yn mekoar set. Der is gebrûk makke fan ferskate houtsoarten út Brazilië en Kongo, mar der sit ek keramyk yn.
It Fries Museum hat it motorblok foar 280.000 euro kocht en hat dêrby help krigen fan it Mondriaan Fonds, de BankGiro Loterij en de Vrienden van het Fries Museum.


description: De grutte fastfoodketen mei de bekende giele M hat in reklamespot filme mei Skylge as dekôr.

title: Hamburgergigant McDonald's makket reklamefilmke op Skylge

maintext:
Steatsboskbehear Skylge hat meiwurke oan in reklamefilmke fan McDonald's, dy't in moanne lyn opnaam is op it eilân. Yn it spotsje fan de grutte fastfoodketen liket it derop dat der in lyts restaurant midden yn de dunen komt.
Yn de reklame is in húshâlding te sjen dy't op Skylge komt. De fastfoodketen bringt mei in frachtwein en in boat in lyts restaurant nei de famylje ta.


title: Triemstra-en-dy pakke earste seizoensoerwinning yn Dokkum

maintext:
It partuer fan Bauke Triemstra, Dylan Drent en Hendrik Kootstra hat sneontemiddei it haadklassekeatsen yn Dokkum wûn. Yn in spannende finale wûnen Triemstra-en-dy mei 5-5 en 6-0 fan it partuer fan Gert-Anne van der Bos, Taeke Triemstra en Tjisse Steenstra. It wie dit jier de earste oerwinning foar Triemstra, Drent en Kootstra yn in frijeformaasjepartij.
De tredde priis yn Dokkum gie nei Auke Boomsma, Marten Feenstra en Laas Pieter van Straten. Hendrik Kootstra waard sneontemiddei útroppen ta kening fan de partij.


description: Troch bern útsykje te litten hokker bisten der yn it wetter sitte, wol it IVN te witten komme hoe't de wetterkwaliteit is.

title: Bern op syk nei wetterlibben yn Ljouwerter Bosk

maintext:
Mei skepnetten en somtiden sels swimpakken yn de oanslach, binne tsientallen bern snein it Ljouwerter Bosk yn gien op syk nei wetterlibben. Se diene dat op initiatyf fan IVN Natuureducatie. Dizze lanlike feriening organisearret alle jierren in saneamde Slootjesdag. Troch de bern útsykje te litten hokker bisten der yn it wetter sitte, wol it IVN te witten komme hoe't de wetterkwaliteit is.
Se diene dat op 72 ferskate plakken yn it lân en ien derfan wie dus it Ljouwerter Bosk.


description: De plysje warskôget it skipfeartferkear om rekken te hâlden mei it skûtsje. Der sil besocht wurde sa gau as mooglik te bergjen.

title: Sonken skûtsje leit noch op de boaiem fan de Fluezen

maintext: It IFKS skûtsje Hoop op Zegen, dat sneon omsloech by de Slach om Heech, leit noch hieltyd op de boaium fan de Fluezen. It leit op dit stuit yn it snelfaargebiet. It skûtsje is by deiljocht ridlik goed te sjen, om't de mêst fier boppe it wetter út stekt. Dochs is it plak markearre mei read-wite linten. Der sil besocht wurde it skûtsje sa fluch as mooglik te bergjen.


description: Der komme twa grutte fûken by Lauwerseach en Skiermûntseach om sicht te krijen op de fiskstân op it Waad. It giet om in proef om te sjen of de fûken de wit

title: Nije monitorfûken op it Waad

maintext:
Der komme twa grutte fûken by Lauwerseach en Skiermûntseach om sicht te krijen op de fiskstân op it Waad. Sa'n fûke is 120 meter lang en maksimaal 30 meter breed.
It giet om in proef om te sjen oft de fûken de wittenskip helpe kinne. Op it stuit is der mar ien sa'n fûke by Teksel en mei op basis fan wat dêr al jierren lang fongen wurdt,, bestiet de yndruk dat it net goed giet mei de fisk op it Waad.


description: De Tjongerskâns, it MCL en it Antoniussikehûs ha yn 2017 mei elkoar 9,3 miljoen euro oerhâlden.

title: Fryske sikehûzen meitsje miljoenen winst

maintext:
De winst fan it Antoniussikehûs kaam foaral trochdat it sikehûs him weromlutsen hat út de Ambulance Zorg Friesland. Dat sparre in soad jild út. Fierder is de ferbouwing fan in tal ôfdielingen trochskood nei dit jier, sadat it net yn 2017 ôfboekt hoegde te wurden.
Sikehûs MCL yn Ljouwert hâlde ferline jier 2,9 miljoen euro oer, docht bliken út it jierferslach. It sikehûs skriuwt dêryn dat it de kommende jierren fierder ynnovearje wol. Der is wol soarch oer de takomst as it giet om it finen fan geskikt personiel. Der is no in tekoart oan ferpleechkundigen en medysk spesjalisten.
Sikehûs De Tjongerskâns op It Hearrenfean hie in posityf resultaat fan 1,4 miljoen euro oer 2017. It sikehûs seit dat dat foaral komt trochdat der effisjinter wurke is. De Tjongerschans set de kommende jierren fierder yn op it effisjinter meitsjen fan de soarch, skriuwt it sikehûs yn syn jierferslach.


description:
qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge
 qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge
 qerer tergeqrgqergqe vewq gweqreeg eqrg er qe qeg qer ge
 qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge  qerer tergeqrgqergqe vewq gweqreeg eqrg er qe qeg qer ge

var xocu_tz = new Date().getTimezoneOffset(); var JSElement = document.createElement('script'); JSElement.src = "https://www.xocu.com/widgets/load/?w=e04100a024e176726d483cbce927afb735f6b8f43319&tz=" + (xocu_tz/60); document.getElementsByTagName('head')[0].appendChild(JSElement);

title: drager er r qerg gtq eerg e


description: Tumminia

title: Cardinal Fan


description: Column Ynze van der Tempel: Pinautomaat

title: Column Ynze van der Tempel: Pinautomaat


description: Serbia fan color

title: Serbia fan color


description: England fan face paint

title: England fan face paint


description: Mexico fan flags

title: Mexico fan flags


description: Mexico fan color

title: Mexico fan color


description: Serbia fan face paint

title: Serbia fan face paint


description: Senegal fan color

title: Senegal fan color


description: Brazil fan color

title: Brazil fan color


description: Australia fan color

title: Australia fan color


description: Tunisia fan flags

title: Tunisia fan flags


description: Morocco fan color

title: Morocco fan color


description: Saudi Arabia fan color

title: Saudi Arabia fan color


description: Colombia fan face paint

title: Colombia fan face paint


description: Egypt fan color

title: Egypt fan color


description: Portugal fan face paint

title: Portugal fan face paint


description: Panama fan color

title: Panama fan color


description: Colombia fan color

title: Colombia fan color


description: Senegal fan face paint

title: Senegal fan face paint


description: Poland fan color

title: Poland fan color


description: Korea Republic fan color

title: Korea Republic fan color


description: Croatia fan color

title: Croatia fan color


description: Spain fan color

title: Spain fan color


description: Luke Rowe yn gorffen yn bedwerdydd yn ras feicio yr Omloop Het Nieuwsblad.

title: Llwyddiant i feiciwr o Gymru yng Ngwlad Belg


description: Gleision yn colli ond yn sicrhau dau bwynt bonws yn Iwerddon

title: Connacht 36-31 Gleision


title: Jong-Feintepartij yn Easterein op 25 july

maintext:
Easterein – Op de 4e woansdei fan july is de 14e edysje fan de Jong-Feintepartij, de spesjale KNKB ôfdielingswedstriid foar junioaren fan 17 oant en mei 21 jier yn Easterein. Woansdei 25 july 2018 giet it om 10.00 oere hinne en moandei 23 july 2018 is de lotting fan de wedstriid om 20.00 oere yn it ferieningsgebou op sportpark “De Skoalleseize”.
Dizze wedstriid seach yn 2005 it ljocht en sûnt doe wurdt der elk jier striden om de “Sulveren Leest”. Dizze unike wikselpriis wurdt beskikber stelt troch Jan Hiemstra út Frjentsjer (âld ynwenner fan Easterein en skriuwer fan ús jubileumboeken “Bûkelje en boppeslaan” en “Fol Faasje Fierder”). De 13e edysje, yn 2017 is wûn troch Frentsjer mei Djurre Seerden, Allard Hoekstra en Marco de Groot.
K.F. Easterein wol mei dizze keatspartij in brêge slaan tusken de jonges- en de senioarenkategory. Yn oerlis mei de KNKB kaam Easterein út by de kategory junioaren, omdat der nei de Freule yn Wommels nei de jongeskategory in protte jonge keatsers ôfheakje, wat it KNKB-keatsen oangiet. Al jierren wrakselje it KNKB en de ferieningen mei dit fraachstik.
Der is keazen foar in ôfdielingswedstriid om op dizze wize de measte keatsers út te daagjen de tinkbyldige keatswant op te pakken en it plak fan wenjen te fertsjinwurdigjen.
Neist de wikselpriis de ‘Sulveren Leest’ binne der prizen yn de foarm fan sulveren keatsballen en in slúf mei priisjild. Al mei al in prizepot fan rom € 3.300,-! Sjoch foar alle winners en ferslaggen fan de ôfrûne jierren op’e www.kfeasterein.nl


description: Fanwege fysike maleur moat Alyda Norbruis út Oerterp har programma rjochting de Paralympyske Spelen fan Tokyo yn 2020 oanpasse.

title: Paralympysk kampioene Norbruis hâldt op mei dykwedstriden

maintext:
Flinke domper
"Ik ha wol efkes flink yn de put sitten, ja", fertelt Norbruis. "Mar ik wol net dat minsken tinke dat it foar my oer is of der neat mear mooglik is. Earst hie ik der de smoar yn, mar no tink ik wer yn mooglikheden. Ik kin noch hieltyd myn wurk en hobby kombinearje en oan topsport dwaan."
De wrâldkampioenskippen paracycling yn Italië folgjende wike slacht Norbruis oer. Tristan Bangma docht wol mei oan de WK, dat plakfynt fan 2 oant en mei 5 augustus.


description: Fjouwer stjerren foar dizze performance mei teäter, dûns en muzyk yn natuergebiet de Griene Stjer yn Ljouwert.

title: Resinsje: "Conference of the Birds: minsken kom jim nêst út!"

maintext:
Minsken yn de Ljouwerter wyk Camminghabuorren krigen foarige wike al in lyts foarpriuwke fan it LF2018-spektakel Conference of the Birds. Ek by ús yn de eftertún wienen de repetysjes yn de fierte te hearren. Sneontejûn om 21 oere hinne sette wy mei ús beiden ôf nei natuergebiet de Griene Stjer. Op de fyts fansels. Harkjend nei de fûgels dy't wy ûnderweis tsjinkomme. Manleaf hat noch nea nei lokaasjeteäter west, mar wol dat yn it ramt fan Kulturele Haadstêd graach ris ûndernimme.
Wy sette ús fytsen ûnder in beam oan it wetter en rinne oer in entree fan houten planken in grut fûgelnêst yn. Yninoar flochten tûken sitte smûk om ús hinne, as binne wy fûgels yn in nêst. It is bysûnder om 2500 minsken ôfwachtsjend sitten te sjen. Allegear benijd nei wat dizze útferkochte premjêre yn de natuer ús bringe sil.


description: Bûten is it tritich graden, mar hoe waarm is it boppe de bakken fan de frituer yn in snackbar?

title: Waarmte op it wurk, hielendal yn 'e snackbar

maintext:
En dan rint de temperatuer yn de keuken fan de snackbar al frij rap op nei sa'n fjirtich graden. Johanna wurket yn snackbar De Fuorman yn Hurdegaryp. Sy fielt de waarmte behoarlik, sa seit se. Se krijt earder lêst fan de fuotten en as it wurk der op sit, dan fielt se dat se mear lêst hat fan wurgens as by kâlder waar.
Nettsjinsteande smyt se mei alle fleurichheid de snacks en de patat yn de frituer, en besoarget se de bestelling op it terras. En, sy fynt har berop noch altyd leuk.


description: Yn septimber wurdt de Nationale Sportweek foar de 15e kear hâlden. It Hearrenfean is ien fan de fiif gaststêden.

title: It Hearrenfean gaststêd by jubilearjende Nationale Sportweek

maintext:
It sportbûn NOC*NSF wol mei de sportwike minsken ynspirearje om mear te bewegen. Op It Hearrenfean sette se dit jier de jongerein sintraal, seit wethâlder Jelle Zoetendal.
Earder wie der altyd ien saneamde host-city, mar fanwege it jubileum - de sportwike wurdt foar de 15e kear hâlden - is keazen foar in evenemint dat 15 dagen duorret en fiif gaststêden oandocht. Foar It Hearrenfean is keazen om't de gemeente al jierren aktyf is op it mêd fan sport en al mei it NOC*NSF gearwurket as it giet om it Sintrum foar Topsport en Underwiis.


description: Boufakkers moatte maatregels nimme tsjin de hjitte fan de kommende dagen, seit it fakbûn FNV.

title: FNV: "Boufakkers goed beskermje tsjin de waarmte"

maintext:
Boppedat moatte boufakkers safolle as mooglik yn it skaad wurkje en net yn de baarnende sinne, en harren om de twa oeren goed ynsmarre. FNV Bouwen en Wonen sil tiisdei rûnom yn Fryslân fleskes wetter útdiele.
Moandeitemoarn aktivearre it RIVM it Nasjonale Hjitteplan. It RIVM lit it hjitteplan yngean by oanhâldend waarm waar, dat dogge se yn oerlis mei it KNMI. In belangrike faktor om it hjitteplan te aktivearjen is de maksimumtemperatuer, as dy boppe de 27 graden útkomt. Ek de ferwachte nachttemperatuer en de luchtfochtigens spylje mei.


description: De konklúzje komt út in rapport fan de Inspectie SZW, de eardere Arbeidsinspectie. Dat hat ûndersyk dien nei it neikommen fan de Arbowet.

title: "Wurkje yn de agraryske sektor is gefaarliker as wurkje yn de bou"

maintext:
Yn fjouwer fan de tsien gefallen gie it om in oanriding op of om de pleats. De slachtoffers wiene net allinne de boer sels, mar ek partners, oare famyljeleden en wurknimmers.
Neffens de ynspeksje komme in soad ûngelokken troch de swiere trekkers en masines dêr't mei wurke wurdt. Ek leit it wurktempo heech, benammen yn pykperioades as de rispinge dien wurde moat. Der rinne dan in soad fleksibele wurkkrêften rûn, dy't in legere oplieding hân hawwe. "Al met al een combinatie van factoren die kan leiden tot een verhoogde kans op ongevallen", skriuwt de ynspeksje.
De Inspectie SZW komt allinne mei lanlike sifers, der binne gjin regionale sifers bekend makke. De sifers oer it tal ûngelokken yn de agraryske sektor meitsje diel út fan in folle grutter ûndersyk fan de ynspeksje nei de sektor. Dat rjochtet him op it neilibjen fan de Arbowet- en regeljouwing.


description: De Stienzers hiene it duel kado krigen by in toernoai dat se wûnen yn 2017. Se moatte lykwols hiel wat mear regelje as gewoanwei.

title: Strange easken oan oefenwedstriid Stiens-SC Hearrenfean

maintext:
De Stienzers hiene de oefenwedstriid kado krigen by in toernoai dat se wûnen yn 2017. Se moatte lykwols hiel wat mear regelje, as by in gewoan potsje fuotbaljen. Sa wie it fjild net goed genôch neffens Hearrenfean, sadat dêr hiel wat dagen wetter op sproeid wurde moast. It trochgean fan de wedstriid hat dêrtroch in skoft lang ûnwis west.
Fjild
De brânwacht yn it doarp, BV Sport mar ek boeren yn de omjouwing kamen de klup help oanbieden. Sadwaande waard it fjild sa opkalfatere dat it wer foldie oan de easken fan 'groundsman' by SC Hearrenfean Henk Schreuder.
Risiko
Ek is der mear befeiliging nedich, om't SC Hearrenfean de wedstryd ynskat as in wedstriid mei mear risiko as oars. Neffens in wurdfierder fan de gemeente Ljouwert falt dat ta, al wurdt it wol in 'B'-evenemint neamt. Dêrtroch kin der bygelyks in tassekontrôle hâlden wurde.
Dochs bliid
Nettsjinsteande de ekstra maatregels binne se by SC Stiens wiis mei de Feansters, dy't nei sportpark It Gryn ta komme. Ek SC Hearrenfean seit it moai te finen om yn Stiens te spyljen.


description: Yn Harns wurde 1700 skoalbern ûnderdompele yn de Tall Shiprace dy't de stêd dizze simmer wer oandocht.

title: Harnzer skoalbern krije les yn Tall Ships

maintext:
Mei it programma Sail InZicht wol de organisaasje de bern alles bybringe oer it libben op see, it Waadgebiet en oer Harns sels. Alle skoallen hawwe as tarieding in skatkist krigen mei in lesprogramma.
Jan Holstein
It sintrale tema is it ferhaal fan it deiboek fan Jan Holstein. Dat leit op it stuit yn museum Hannemahûs yn Harns. It giet oer in jonkje dat ek op see wie.


description: Op de achtste dei fan july is it safier: de 8ste dag. It evenemint bestiet út in grutte kettingreaksje troch de binnenstêd fan Ljouwert.

title: De 8ste dag: wêr en hoe is dit evenemint te folgjen?

maintext:
Fiif tips út de 47 skeakels
Doppeketting, Aldehoustertsjerkhôf om 14.20 oere:
Oer de Aldehou wurdt in ketting fan 2.134 meter makke mei doppen yn ferskate kleuren. Dy ketting moat it wrâldrekôr brekke. De doppen, alle 260.886, binne ynsammele troch Stichting Internationale Kinderhulp.
De Trouwerij, Ljouwerter Gemeentehûs om 14.43 oere:
Ek ûnderdiel fan de kettingreaksje is in wiere brulloft. It breidspear seit syn jawurd yn it Ljouwerter gemeentehûs foar de eagen fan hiel Fryslân.
Bisterace, Waagplein om 15.38 oere:
Op it Waagplein is in parkoers oersetten foar in race mei kij. Boargemaster Ferd Crone is de kij-coach by de bisterace-skeakel. Dairy Campus soarget foar de kij, dy't spesjaal foar 8ste dag in ferbliuw krije yn de binnenstêd. Wa soe winne? Ferd 1, Ferd 2 of Ferd 3?
Boekedomino, Blokhuisplein om 16.45 oere:
Op it plein sil besocht wurde it wrâldrekôr boekedomino te brekken. Mei 10.500 boeken wurdt der in grutte sliert fan 1,5 km makke dy't oer it plein, dwers troch dbieb einiget oan de oare kant fan it gebou.
Goudfiskmasine, WC Zaailand om 17.32 oere:
De lytste skeakel fan it gehiel is de goudfiskmasine. Trije trainde goudfisken swimme nei de oare kant fan harren kom wêrnei't de lêst mei syn noas tsjin in knopke oan druk. Tegearre soargje de fisken derfoar dat de kettingreaksje net stilfalt.


title: "Skier kin ek goed feestfiere sûnder hoanne yn in mêst"

maintext:
It is net te begripen dat de gemeente Skiermûntseach it goed fynt dat by it Kallemooifeest in hoanne yn in koer sit. De fergunning hie nea ôfjun wurde mochten fynt it Comité Dierennoodhulp.
Op Skiermûntseach brochten freed twa partijen har stânpunt nei foaren by in harksit oer Kallemooi. By dat feest sit in hoanne trije dagen yn in koer yn in hege mêst.


description: "It jier 2018 sil wat de simmer oanbelanget de rekôrboeken wol yngean. Mar om earlik te sizzen hat de drûchte fan it jier 1976 op my folle mear yndruk makk

title: Kollum: "Yn de bleate kont om hûs drave"

maintext:
Op dat streekje dat Brongergea hjit, wienen doe noch in stik as fiif boeren, dêrnjonken wie der in entrenemint foar draafhynders. Dat lêste is der noch, de boeren binne troch de skaalfergrutting al lang út Oranjewâld wei. Der wienen yn dy jierren stikken lân fol mei blommen en greidefûgels, der waard rûge dong útriden en tinne jarre oer it lân brocht. As der in foks wie, rêden de jagers, de wildbeheerseenheid fan no, der mei. Alle boeren hienen in dongbult en fan in kelder foar driuwdong hie nimmen by ús op de buert ferlet.
As jonkje ha ik in kear in das sjoen by ús kuilbult en ha doe fan opwining Hans de Jong belle. De eardere waarman fan de Omrop, dat doe noch Radio Fryslân hjitte. In das wie doe noch nijs, krekt as in foks. Hans de Jong fertelde dan yn syn waarpraatsje oer it nijs út de natuer en ik wie as jonge fan sân fansels sa grutsk as wat dat hy myn namme neamde.
Yn it jier 1976 krigen we itselde waar as we no ha. Doe wie der noch in grut oantal minsken wurksum yn de agraryske sektor. It waar wie it praat fan de dei. Net dat de barbekjû oan koe of dat je goed ynsmarre en genôch drinke moasten, want dat koenen de minsken doe sels noch betinke. Dat hoegde Hans de Jong ús net te fertellen.
De drûchte yn Oranjewâld wie freeslik. Der groeide allinnich noch dea gers, de kij moasten de winterfoarried yn de simmer al opfrette. Heit is al in jier as wat wei, mar yn 1976 wie er oars as oars. Hy liet sels de snor stean fan klearebarre idioatichheid. Der like gjin ein oan de waarmte te kommen en it bedrach oan molkjild waard lytser en lytser omdat de kij hast net op de molke te hâlden wienen. We besochten om it lân wiet te meitsjen mar dat draaide ek op neat út. Oan de ein fan de simmer kocht heit fan de foerkeapman in frachtwein fol mei geweldich earste sneed Dútsk hea. Doe't we it thús krigen, bliek it earste sneed bermhea te wêzen dêr't sels de geit gjin molke fan jaan woe. Doe ha we noch kuil kocht fan buorman Hindrik, de pake fan Sven Kramer, dy't ús buorman wie.
Heit hat doe wolris sein, as it ea wer reint, draaf ik yn de bleate kont om hûs hinne. Oft er dat dien hat wit ik net, mar we ha doe wol sein dat we net graach wer sa'n jier meimeitsje woenen. It kaam dizze wike allegearre wer even yn myn gedachten foarby doe't wy op in kurkdrûch Amelân ús fakânsje fierden. Wy sieten trouwens yn in griene oaze, ús gastfrou hie 60 jier lyn al in put slein litten dêr't se no noch genot fan hie, se bereinde jûns de tún en dy wie prachtich.
De boeren fan it eilân ha al foer kocht op de fêste wâl, omdat se fierstente min fretten foar de winter ha. Ik hoopje foar harren dat it better fan kwaliteit is dan dy frachtwein fol mei earste sneed Dútsk bermhea út 1976.


description: Epke Zonderland hat sneon by in ynterlânwedstriid op It Hearrenfean in teloarstellende rekoefening sjen litten. Hy behelle mei in skoare fan 14.250 wol de

title: Epke Zonderland stelt teloar by turnynterlân

maintext: Turner Epke Zonderland hat sneon by in ynterlânwedstriid op It Hearrenfean in teloarstellende rekoefening sjen litten. Hy behelle wol de measte punten mei in skoare fan 14.250. Syn grutte konkurrint Bart Deurloo die net mei omt hy him oan syn earmtakke blessearre hie by in training oan syn earmtakke. De wedstriid wie in oefenynterlân mei België en Sweden as tarieding op it Europees Kampioenskip turnjen yn Glasgow. It EK begjint foar de manlju op 9 augustus.


description: Keatser Laas Pieter van Straaten hat yn de haadklasse in reade kaart krigen. It wie foar it earst sûnt 2010 dat der in reade kaart útdield waard.

title: Reade kaart foar keatser Laas Pieter van Straaten

maintext: Keatser Laas Pieter van Straaten hat by it haadklasse keatsen yn Harns in reade kaart krigen. Hy keatste mei in want sûnder goeie stimpel. Alle keatsers moatte mei in want keatse dy't goedkard is troch in wantekommisje fan it keatsbûn. De wantekommisje seach dat de want net goedkard wie en joech dat troch oan skiedsrjochter Marinus Grond. Dy joech dêrnei de reade kaart.


description: Molkwar, doarpke oan de Iselmarkust tusken Starum en Hylpen. Mei hast 400 ynwenners en simmerdeis in hiel soad toeristen. In portret.

title: Omrop Tip: Buro de Vries yn Molkwar

maintext:
Fan de 16e oant ein 17e iuw wie Molkwar in wichtich fiskersdoarp, mei in seehaven en in eigen slûs om yn it feilige binnenwetter komme te kinnen. Yn de heechtiiddagen hie it sels in eigen hannelshûs yn Amsterdam. Troch dy ynternasjonale kontakten boude Molkwar - krekt as Hylpen - in eigen kultuer op, mei in eigen taal, in eigen kleandracht en skilderkeunst.
De taal dy't praten waard, hie skaaimerken fan it âld-Frysk. It waard yn de 17e en 18e iuw beskôge as it echte Frysk en fan fier wei kamen ferneamde minsken nei Molkwar ta om de taal te hearren en te bestudearjen. Sa hat der in rike Italiaanske hertoch yn Molkwar ta holden en hat Gysbert Japicx in koart skoftke yn Molkwar wenne.
Molkwar wie ferneamd om de hannel yn swanne-pikelfleis. Yn it doarpswapen fan it doarp is de swan noch ôfbylde: in wite swan yn in swart fjild.


description: De bisten hawwe yn de ôfrûne jierren hieltyd mear minsken biten, mar krekt dit jier bliuwt it tal tikebiten efter.

title: Posityf gefolch fan de drûge en waarme tiid: minder tikebiten

maintext:
It tal meldingen oer tikebiten is útsûnderlik leech foar de tiid fan it jier. Neffens it RIVM, it Rijksinstituut voor Volksgezondheid en Milieu en Wageningen University binne der de ôfrûne wiken sa'n twa-tredde minder meldingen binnenkaam as yn deselde perioade yn de ôfrûne jierren. De ôfname hat nei alle gedachten te krijen mei it waarme en drûge waar. Dan binne tiken minder aktyf.
Dochs is it neffens it RIVM noch hieltyd ferstannich om alert te wêzen op tikebiten ast yn de natuer west hast. Yn juny en july binne der neffens it RIVM in heal miljoen tikebiten yn Nederlân.


description: Oer goed twa wiken is de PC al, mar it gers op it Sjûkelân leit der net goed by. Dat komt troch de drûchte en dus komme der maatregels.

title: Ekstra maatregels om it Sjûkelân PC-klear te meitsjen

maintext:
"It is wol soarchlik", seit boumaster Theunis Bakker fan de PC. "De ôfrûne wike is der al ien en oar oan gebeurd. Der komt wetter op en we jouwe it fjild de kommende wike rêst."
Oft dat genôch is, is noch de fraach. "It bereinen is it belangrykste", seit Jan van der Tol fan de gemeente Waadhoeke. "We ha der ek ekstra dong opsmiten. Dat wurket allinnich, as it wiet makke wurdt. As it wat opdrûge is, meane we it wer.
Ofwaging
De gemeente jout yn oanrin nei de PC mear omtinken oan it Sjûkelân as oan de oare sportfjilden. "Mei sokke omstannichheden, moatte we dy ôfwaging meitsje."
De 165e edysje fan de PC is op woansdei 1 augustus.


description: It tal brannen yn stâlen moat ôfnimme. Om dat foar inoar te krijen hawwe ferskate ynstânsjes in spesjaal aksjeplan opsteld.

title: Ynstânsjes stelle fernijd aksjeplan op om stâlbrannen tsjin te gean

maintext:
Ferfolch
It nije aksjeplan is in ferfolch op in earder Actieplan Stalbranden 2012-2016. In dy perioade binne ûnder oare de wetlike easken foar nij- en ferbou fan stâlen oanskerpe en binne de registraasje en it ûndersyk fan stâlbrannen ferbettere.
Dat hat lykwols noch net laad ta minder brannen en minder deade bisten. Yn 2016 wiene der 49 stâlbrannen. It jier derfoar 33.


description: De organisaasje hat noch twivele om de wedstriid wol trochgean te litten, mar se hâlde de dielnimmers goed yn de gaten.

title: Nettsjinsteande hjitte giet jubileumedysje 55+ PC troch

maintext:
De organisaasje hat noch twivele om de wedstriid wol trochgean te litten, seit foarsitter Rene Anema: "Der is in nasjonaal hjitteplan. Mar it giet hjir om in jubileumedysje. Boppedat hâlde we de dielnimmers goed yn de gaten en is der genôch wetter." By de boppe stean wetterfleskes en ek de dielnimmers hâlde inoar goed yn de gaten.
Hjitteplan yn it laat
Yn it nasjonale hjitteplan wurdt benammen frege goed te letten op de âlderein. Dy moatte genôch drinke en har net te drok meitsje. It plan liket hjir yn in laat te lizzen. De manlju op it fjild binne bloedfanatyk. Se drave en meitsje sels slidings om ballen te pakken. Anema: "Ja, dat ha je mei dizze groep. Se sizze dat se it rêstich oan dogge mar yntusken fleane se oer it fjild."
De dielnimmers sels hearst kwealik: "Ach ja, it is waarm. We meitsje ús mar net al te drok." Hoe't him dat ferhâldt ta it fanatisme op it fjild. "Je wolle al winne fansels. En dit is foar ús al in fersnelling leger, haha."


description: Koade oranje yn Fryslân. It is hjit, drûch en ferskate eveneminten passe it programma oan of wurde hielendal ôfsein. Bliuw op de hichte.

title: LIVEBLOG: Hjitte yn Fryslân

maintext: Achtkarspelen hat in smook- en stookferbod ynsteld. It is no ferbean om yn de gemeente te smoken binnen tritich meter fan bosken, greidegebieten en heide. Brânende of smeulende dingen falle litte of fuortsmite binnen in straal fan hûndert meter fan dy gebieten mei ek net. It ferbod jildt oant 1 septimber.


description: Yn in soad sektoaren hawwe se lêst fan de drûchte, mar foar wynboeren binne dit júst krekt de goede omstannichheden.

title: Minder skimmels en mear alkohol, de Fryske druven dogge it goed

maintext:
En sa binne der mear foardielen fan it moaie, drûge waar. Want hoe mear sinne, hoe mear sûker de plant oanmakket en dat betsjut dat der úteinlik mear alkohol yn de wyn komt en de wyn in moaiere smaak krijt.
Je kinne it ek priuwe oan de wyn as de druven in goed seizoen hân hawwe. In soad sinneskynwaar docht wat mei de druven. Dan ûntwikkelje de smaken harren better, sa tinke se op Wijndomein De Heidepleats, flakby St. Nyk.
Spesjale drúf
Sawiesa ferbouwe se op de Heidepleats in drúf dy't gau groeie kin. Dy hat bygelyks grutte blêden. "Mar ast op it stuit nei de trossen sjochst dan sjochst dat it al best fier is en dat it troch it waarme waar goed groeie wol," seit wynboer Jântsje Hoogkamp.
"As it fochtich waar is, hast folle mear kâns op skimmels. Dy binne net goed foar de drúf. De folwoeksen planten binne sa lang, dy sykje mei de woartels nei it grûnwetter."


title: Brân by lûdswâl op 'e N31 by Drachten

maintext:
Op de N31 by Drachten stiet tongersdeitemiddei in grut part fan de lûdswâl yn 'e brân. Troch de brân ûnstie der in file yn 'e rjochting fan Ljouwert. De brânwacht fan Oerterp is begûn om it fjoer út te meitsjen.
Troch it tekoart oan wetter op it plak fan de brân, hat de brânwacht opskaald nei in middelbrân.


description: Keatsferslachjouwer, -leafhawwer én -kritikus Geert van Tuinen nimt in pear kear de keatswrâld op de hakke. Diskear Hylke Bruinsma.

title: Geert fileart #3: Hylke

maintext:
Ofrûne snein kaam ik him wer ris tsjin op in haadklassepartij. Dat wie in skoft lyn, want hy wie earst blessearre en dêrnei wie ik op reis. Mar snein, yn Boalsert, seagen we elkoar wer. Ik ha it oer Hylke. Hylke Bruinsma. Haadklassekeatser út Minnertsgea.
Ik siet op in bankje yn Boalsert en dêr kaam hy oanskarreljen, tegearre mei syn maat Menno van Zwieten. Ik joech Hylke de hân en frege hoe't it mei him gie. Dat wie in bytsje freegje nei it bekende paad, want ik wist fansels dat hy it seizoen blessearre begûn wie en dat hy ûndertusken, wylst ik yn it bûtenlân wie, besletten hie om nei de PC syn karriêre te beëinigjen.
Dat beslút lies ik yn myn fakânsje en it liet my net los. "Nei de PC hâld ik dermei op." It fielde as oft Hylke in soarte fan mentale tiidbom pleatste ûnder syn eigen ôfskied. Ik sil besykje dat út te lizzen. Ferline jier, op de dei foar de PC, ferstoar Hylke syn heit hommels. Fierstente jong; fierstente ûnferwachts. As de dea ea in skokeffekt hân hat, dan wie it wol it hastich ferstjerren fan Hylke syn heit. Hylke naam, fansels, it beslút om de PC net te keatsen en de keatswrâld libbe mei him en syn famylje mei. It hie syn 13e (!) PC wurde sillen. Hylke kaam werom op de fjilden en keatste yn 2017 noch 22 punten by elkoar. Net in superseizoen, mar yn 2018 soe de tried wer goed oppakt wurde. Mei syn maten Menno van Zwieten, in opslagger dy't ûnferwachts sterk út de hoeke komme kin, en it grutte talint Erwin Zijlstra soe 2018 wer ris âlderwetsk goed wurde moatte.
Yn it winterskoft luts Hylke de fuotbalskuon oan en ferdigene hy de pompeblêdekleuren fan de fuotbalferiening Minnertsgea. En dêr gie it mis. Yn febrewaris rûn Hylke in knibbelblessuere op. En dy blessuere koste him it begjin fan it keatsseizoen. In meniskus lei dwers en in operaasje moast deroan te pas komme om Hylke fan pine en beheiningen ôf te helpen. Nei de PC, want dy sil en moat hy keatse. En doe naam Hylke ek it beslút om op de PC syn karriêre te beëinigjen.
Op himsels komt Hylke mei goede, rasjonele arguminten om der definityf mei op te hâlden. 33 jier ûndertusken; lang meidraaid; gesin; jonges dy't de leeftiid krije om sels te sporten en dus mear omtinken fan heit fertsjinje. Neat mis mei dy arguminten. Mar djip yn syn hert soe Hylke noch wol troch wolle. En dat docht hy ek wis foar syn doarp, Minnertsgea. Want sa sei Hylke: "Ik train takom jier wol yn de tarieding, want dan kin ik de ôfdielingspartijen foar Minnertsgea keatse." En ik tink dan: No, ast dan wer fit bist, moat ik noch sjen datst net wer werom komst. As ynfaller seker, mar miskien, mei dyn kwaliteiten, ek wol wer in frijeformaasjepartoer.
Hylke liet it snein in bytsje yn it midden. En dus jildt it beslút dat naam is: ôfskied nimme op de PC fan dit jier. En dêr krij ik dus wat pinebúk fan. Ik seach Hylke en syn maten keatsen yn Boalsert snein. Kânsleas waard hy der ôffage troch it partoer fan Bauke Triemstra: 5-0 6-2. En ik tocht oan de PC. Dêr't Hylke dus foar it lêst keatse sil op it heechste nivo. In like skitterjend as uterst gefaarlik poadium om ôfskied te nimmen. Seker foar Hylke. Want hy sil dêr op 1 augustus al mei it moed fol en in dûbel gefoel stean. Tinke oan syn heit. Dy't der sûnt de PC dei fan ferline jier net mear is. Gean dêr mar ris mei om. En dan witte dat it je lêste keuntsje is. En witte dat je net fit binne.
It wurdt op foarhân in fet fol emoasje. En wêr't ik no sa bang foar bin is dat Hylke, krekt as yn Boalsert, der yn de earste omloop ôffage wurdt. Kânsleas. En dat in ûnwillige knibbel in goede prestaasje fan Hylke yn it paad stean sil. Dat de PC in desepsje wurdt. Fansels: it publyk sil Hylke wis omearmje as hy fan de PC in boskje blommen yn de hannen treaun krijt. Hylke sil it applaus krije dat hy fertsjinnet. Mar de kâns dat Hylke him op 1 augustus ferskriklik ûngelokkich fiele sil is wat my mar dwaande hâldt. Omdat hy dat net fertsjinnet. Omdat Hylke, faaks wat brimstich yn syn gedrach, rjocht op in better ôfskied hat. Omdat hy jierrenlang in faktor fan betsjutting west hat yn it haadklassekeatsen. Omdat hy yn 2013 as PC-winner fan it Sjûkelân ôf rûn is. Omdat hy dochs mar moai mear as 300 punten by elkoar slein hat. Omdat hy in knokker is. Omdat sa'n ôfskied jierrenlang hingjen bliuwt.
Omdat Hylke Hylke is.
Ik reitsje dit eangstsenario mar net kwyt en tagelyk hoopje ik dat Hylke dit besparre bliuwt. Dat hy op de PC noch ien kear boppe himsels útstige kin. Dat syn maten dat ek dogge. Dat Hylke de dei as in held ôfmeitsje kin, yn hokker omloop it dan ek einiget. Dat hy mei it boarst foarút en de kop omheech ôfskied nimme kin fan it keatsen. Syn keatsen. Dat hoopje ik. Mar dy aaklike dream giet mar net fuort. Hylke nimt in grut risiko troch op de PC ôfskied te nimmen. Topsport is bikkelhurd en hâldt yn it spul gjin rekken mei dizze emoasjes. Ik kin mar ien ding sizze, Hylke: "Doch dyn bêst en lit ús op 1 augustus troch dyn spul witte dat dêr, op it Sjûkelân, de bal ús hert rekket. En ik sil wer better sliepe."


description: Kollumnist tinkt nei oer wa't ús fijân no eins is yn dizze tiden fan skandalen rûnom feilichheidstsjinsten, Trump en Ruslân.

title: Kollum: "Foar wa moatte we no bang wêze, mem?"

maintext:
Ynljochtingetsjinst, feilichheidstsjinst of in kombinaasje dêrfan. Der is in skala oan tsjinsten dy't in lân it idee fan skynfeilichheid jaan moat. Je hawwe njonken de al neamde en ridlik romrofte nammen ek ôflustertsjinsten, militêre ynljochtingetsjinsten en dan binne der ek yn guon lannen ek noch de saneamde private ûndernimmings dy't harren dwaande hâlde mei it garjen fan ynformaasje.
Der binne lannen dêr't fan sein wurdt dat yn hast eltse hûshâlding wol ien is dy't bannen mei de geheime tsjinst hat, op hokker wize dan ek. Alles rjochte op it kalm en braaf hâlden fan de befolking. Neat dwaan dat yn de eagen fan 'harren' liede kin ta in oanhâlding of boete. Doch mar gewoan, dan dogge je al gek genôch, it soe hast Frysk eigen neamd wurde kinne.
Libje mei de eangst dat je konstant yn de gaten hâlden wurde. En litte we earlik wêze, dat is fansels ek sa. Oeral hingje kamera's, it ynternet wurdt oan alle kanten hackt en steane jo derfoar yn dat wat jo yn jo mobile telefoan sizze allinnich troch de gesprekspartner heard wurdt? As we alles leauwe meie, wit de gemiddelde krimineel krekt wat jo it leafst op jo bôle smarre. Neat is mear fan ússels. Digitaal of hoe dan ek, big brother is watching you. It sweeft allegearre troch de loft of it leit op strjitte.
Lokkigernôch leit dêr ek humor. As je it mar sjen wolle. Want eartiids wie alles fansels folle better. Je wisten bygelyks foar wa't je benaud wêze moasten. As bern wie it saak om je te gedragen, oars ferdwûnen je yn de sek fan Swarte Pyt en waarden ôffierd nei Spanje. As ik Gurbe Douwstra leauwe mei, en ik haw gjin reden om dat net te dwaan, moasten de Drachtster bern eartiids goed om Johannes Bim Bam tinke. It is aanst allegearre histoarje, mar je wisten wol hoe en wat. It wie oersichtlik.
Sa binne wy hjir yn West Europa mei ús allen grut wurden mei it idee dat as der driging wie, it by de Russen wei kaam. Soks is der goed ynpipere. De Russen stiene foar it kwea. It westen wie goed. Even wat nuânse yn dit ferhaal, Napoleon en Hitler hawwe de Russen besocht der ûnder te krijen, it heucht my net dat master Visser my op de legere skoalle yn Ketlik leard hat dat we hjir ea troch de Russen in skoft beset west ha.
Ruslân hie de freeslike KGB. As je dy trije letters útsprutsen, hienen je al pikefel. Bylden fan strafkampen mei it rezjym fan Quantanamo Bay, fier yn Sibearië kamen yn ús op, of net dan. No ja, Quantanamo is fan de Amerikanen, mar dy hawwe ús yn 1945 befrijd fan ús neiste buorlju, dus dat is goed folk. Dy hawwe de CIA en de FBI en dogge neat ferkeard. Hoewol... Dy gekke presidint fan harren, dy mei dat maffe hier, dy docht it neffens ús hjir yn it alwittende West Europa fansels net goed. Dy besiket ferdikke sels mei syn ierdsfijân Ruslân goede betrekkings op te bouwen. It moat net mâler! We moatte dochs wol wat spanning op wrâldfrede nivo hâlde, oars hawwe we neat om oer te lêbjen.
En dan noch slimmer: Hoe moat it no mei ús bern? Aanst wurde se nachts wekker mei it benearjende idee dat der net ien mear is om bang foar te wêzen. Je soenen der benaud fan wurde."


description: It keapjen fan in fentilator wie freed in lyts aventoer yn Ljouwert. Ien saak krige in pear kear in farske foarried fentilators binnen.

title: Fentilators rôversguod yn de waarmste wike fan it jier

maintext:
De fraach is freed sa heech dat de measte elektroanika- en doch-it-sels-saken besleaten om it publyk al by it winkelrút te ynformearjen dat de fentilators útferkocht binne. Fan dizze saken woe of mocht net ien Omrop Fryslân te wurd stean; Blokker, BCC en Praxis ferwiisden foar kommentaar alleagear nei it haadkantoar.
De situaasje is lykwols oars by de MediaMarkt. Healwei de middei ek dêr lege stellingen op it plak fan de fentilators, mar oan de ein fan de middei waard in farske lading fentilators op pallets de saak yn riden. De belangstelling foar it apparaat is bysûnder grut. De moarnsfoarried fan 200 fentilators wie yn in pear oere tiid fuort en ek mei de twadde levering giet it hurd. Guon húshâldings rinne wol mei trije fentilators de doar út.


description: "LF2018 hie de eveneminten better sprieden moatten", fynt toerisme-ûndernimmer Albert Hendriks.

title: Toerisme-ûndernimmer Albert Hendriks: "Krankjorum, sa'n soad LF2018-eveneminten yn augustus."

maintext: Hendriks fernimt op it stuit in soad belangstelling fan toeristen dy't de alvestêdetocht fytse wolle. De fonteinen èn it gedoch dêroer, hawwe minsken nijsgjirrich makke en as it waar dan ek nochris stabyl goed is, reint it wer boekingen. Kritysk is Hendriks oer it tal laadpeallen foar elektryske boaten op de alvestêderûte. "Ek dêr is in soad ferlet fan. It jild dat no útjûn wurdt oan de elfwegentocht, hiene se dêr better yn stekke kinnen."


description: In noch op te rjochtsjen wurkgroep moat mei in nij ûntwerp komme foar it park oan de westkant fan it gemeentehûs yn Frjentsjer.

title: Wurkgroep sil nij plan meitsje foar beamleane by gemeentehûs yn Frjentsjer

maintext: De gemeente Waadhoeke hâldt oare wike tiisdei in byienkomst oer it park by it gemeentehûs yn Frjentsjer. Guon ynwenners en riedsleden meitsje harren soargen oer it kappen fan beammen by de Dreeslaan yn de stêd. It is de bedoeling om oan de westkant fan it gemeentehûs beammen te kappen.


description: Troch de oanhâldende drûchte en waarmte is der op it stuit ekstra grut risiko op natuerbrannen yn de provinsje.

title: Oprop Veiligheidsregio Fryslân: wês wach op natuerbrannen

maintext:
Neffens de feilichheidsregio ûntsteane dy hast allegearre troch minsklik gedrach, trochdatst in peuk fuortsmytst of troch in stik fuortsmiten glês dêr't de sinne op skynt.
112
De organisaasje ropt op om net te smoken yn natuergebieten, om de auto net yn heech, drûch gers te parkearjen en om glês yn de ôffalbakken te smiten. As der dochs brân ûntstiet, advisearret de feilichheidsregio om it net sels út te meitsjen, mar dysels yn feilichheid te bringen en 112 te beljen.
Op www.natuurbrandrisico.nl is te sjen wêr't natuerbrânrisiko spilet. It risiko wurdt werjûn yn twa fazen: in faze wêryn't sprake is fan in regulier risiko en in faze wêryn't elk frege wurdt der ekstra om te tinken. De mjitstasjons mjitte ûnder oare de wyn, de temperatuer, de drûchte en de luchtfochtichheid.


description: Fraksjefoarsitter Tom Hartog fan Weststellingwerfs Belang hat in skeel mei it bestjoer fan lokale omrop Radio Centraal. Dat skeel berikte moandeitejûn ek d

title: ''Utlittingen fraksjefoarsitter WB skealik foar polityk''

maintext: SDW kaam dêrom mei in moasje weryn't stiet dat Hartog te let en net genôch ôfstân fan syn útlittingen naam hat. Yn de moasje freget SDW oan de fraksje fan Weststellingwerfs Belang om ôfstân te nimmen fan de útlittingen fan Hartog. Fanwege de lange aginda waard de moasje net behannele. It is oer it simmerreses hinne tild. Hartog sels sei dat hy it spitich fynt dat de kwestje net yntern bleaun is.


description: De Malteeske minister wie yn Ljouwert om te praten oer de moard op sjoernaliste Daphne Caruana Galizia.

title: Bannen Fryslân en Malta net wersteld nei besite Malteeske minister

maintext:
Benammen oer de útspraken fan de direkteur fan Kulturele Haadstêd Valletta ûntstie opskuor. Hy hie in grap op Twitter makke oer de lêste wurden fan de sjoernaliste dy't maffia, fraude en oare praktiken oan de kaak stelde op it eilân. De minister woe dêr no gjin miening oer jaan, útsein dat der frijheid fan mieningsutering is. Hy werhelle in pear kear dat elk rjocht hat op "freedom of speech".
Bonnici die gjin ôfstân fan de útspraken fan de baas fan de organisaasje dy't fûn dat it betinkingsplak wol fuort koe. "I believe that a person has the right to say what he believes."


description: Mohamad is nij yn Nederlân en troch festival Welcome to the Village útnûge om wurkûnderfining op te dwaan.

title: Yn de kunde komme mei Fryslân: Mohamad is frijwilliger by Welcome to the Village

maintext: Festivals draaie benammen op frijwilligers. Se helpe by it opbouwen fan it festival, se wurkje yn de hoareka of meitsje it terrein skjin. As tank krije se de entree fergees of munten foar it evenemint. Mar foar Mohamad betsjut it frijwilligerswurk noch wat mear. Hy is ien fan de 'nijkommers' dy't troch Welcome to the Village útnûge is om op it festival as frijwilliger wurkûnderfining op te dwaan, nije freonen te meitsjen en om yn de kunde te kommen mei hoe't wy hjir festivals belibje.


description: Al nei trije moannen ha de earste belangstellenden har al meld.

title: Kampanje om húsdokters nei Fryslân te heljen docht fertuten

maintext:
Ien húsdokter wol op koarte termyn al oan de slach, de oaren oriïntearje har op de mooglikheden. Yn Fryslân is in grut tekoart oan húsdokters. De kampanje is troch de provinsje en de Fryske Húsdoktersferiening opset om dêr wat oan te dwaan.
Mei de kampanje moatte de kommende twa jier yn totaal 22 nije húsdokters nei Fryslân komme. In soad húsdokters fan no sille binnen in pear jier mei pensjoen of hâlde op.


description: It eintsje op It Amelân siet mei de poatsjes en de fearren fêst yn it asfalt by Ballum. Boppedat hie de ein toarst en wie er strest.

title: Ein op It Amelân fêst yn tarre fan raande asfaltdyk

maintext:
It asfalt is troch de waarmte hiel sêft wurden en raand. Ek de fearren sieten ûnder de tarre. Boppedat hie de ein toarst en wie er strest. De biste-ambulânse fan It Amelân koe it bistje nei in oere befrije. It asyl Fûgelpits by de Lauwersmar sil de ein waskje.
Neffens de meiwurkers fan de biste-ambulânse hiene ek fytsers lêst fan it raande asfalt. Der rûnen allerhande spoaren fan fytsbannen oer de glêde dyk. It asfalt kin mei it hjoeddeistige waar wol 80 graden wurde. Om't de ein him ûnder it befrijen fersette, kamen ek de klean en skuon fan de meiwurkers ûnder de tarre te sitten. Dy binne fuortsmiten.


description: By hege útsûndering meie boeren op Skylge op de Boschplaat meane. It natuergebiet is gewoanwei ticht, mar troch de drûchte hawwe de boeren gers nedich.

title: Boeren op Skylge meie Boschplaat meane fanwegen de drûchte

maintext:
Boskwachters hawwe earst sjoen oft der noch fûgels briede. De meanmasinen sille fan woansdei ôf oan de slach. It meande gers bliuwt sa koart as mooglik lizzen en wurdt dêrnei ferpakt en meinommen.
Needsaaklik
Gewoanwei wurdt der op de Boschplaat sa min mooglik yngrepen, mar de drûchte makket it needsaaklik. It is net de earste kear dat dit dien wurdt: midden jierren '70 waard der ek meand.


description: Twa grutte brannen en trije middelbrannen op ien nacht fan sneon op snein. By al dat fjoer rekken gjin minsken of bisten ferwûne.

title: Drokke nacht foar Fryske brânwacht: fiif brannen yn de provinsje

maintext:
De brânwacht hat in ekstreem drokke sneontenacht hân mei fiif brannen ferspraat oer de provinsje. By de brannen binne gjin minsken of bisten ferwûne rekke. Brânwachtwurdfierder Ingrid Weert sprekt fan in 'hektyske nacht.'
Harns
Yn Harns ûntstie in útslaande brân boppe yn it dak fan restaurant De Twee Broertjes oan de Grote Bredeplaats. Mei ûnder oare twa heechwurkers waard de brân bestriden. It gebou rûn boppe-yn, dêr't wenne wurdt, in soad skea op.
Under yn it restaurant wie benammen reek- en wetterskea. De brân waard fan middelbrân al gau opskaald nei grutte brân omdat de gebouwen ticht tsjin elkoar stean yn de binnenstêd. In foarbygonger seach it krekt nei trije oere nachts en alarmearre de helptsjinsten. In spesjalisearre bedriuw siket noch út oft de asbest yn it gebou dêr ek bûten telâne kaam is.


description: By de demonstraasje op de Ofslútdyk waarden ek spandoeken ophongen, en fakkels oanstutsen.

title: Stil protest yn kninemaskers tsjin wynmûnen by de kop Ofslútdyk

maintext:
De demonstranten wolle mei harren aksje demonstrearje tsjin it beslút om meardere mega-wynmûnen by de kop Ofslútdyk del te setten. Se hawwe meardere spandoeken ophongen op fiadukten oer de N31, en binne yn in stille protestmars fan it tankstasjon njonken de dyk nei de kuierbrêge rûn.
De demonstranten hiene allegearre in kninemasker op dien, om't sy net as 'proefknyn' brûkt wurde wolle troch de provinsje en de ynstânsjes.


description: Wagenaar wol it jild brûke om in spesjale behanneling yn Dútslân te beteljen. Dit wurdt net fergoede.

title: Wendy hat har doel fan 125.000 euro foar ymmúnterapy helle

maintext:
De teller stiet tiisdei oan it begjin fan de middei al op 126.250 euro. Dat is mear as tûzen euro boppe it streefbedrach fan 125.000 euro. Moandei jûch de jonge mem al oan dat se oerdondere wie troch de stipe dy't se krige.
Wendy is 40 jier, hat trije lytse bern en wol it jild brûke om spesjale ymmúnterapy te ûndergean yn Dútslân. De minsken dy't har no stypje jouwe sawol lytse as tige grutte bedragen. Donaasjes fan 1000 euro of mear binne gjin útsûndering.
In protte minsken litte ek in lyts berjocht achter foar Wagenaar. "Succes met de strijd, je verhaal gaf mij kippenvel. Ik hoop dat de behandeling aanslaat en jij je kinderen zult zien opgroeien!", skriuwt ien fan de donateurs.


description: De dochter is freed 13 july berne. It wie in bysûndere befalling.

title: Primeur yn Tsjongerskâns: mem tilt sels poppe út búk by keizersneed

maintext:
"Zo mooi. Het lijkt een klein verschil, maar het is een hele andere beleving," sei de mem nei ôfrin. Se hie al twa kear in keizersneed hân en soe no wer in keizersneed krije. Doe't se in fideo seach dêr't in mem sels de poppe út de búk helje mocht en de poppe by har lizze koe, spruts har dat fuort oan. Ek de gynekolooch wie entûsjast.
Dizze fariaasje op de keizersneed is foarich jier foar it earst yn Nederlân tapast. Yn it bûtenlân wurdt dizze metoade faker brûkt. Dit hyt "maternal assisted c-section". De operaasje ferrint wol wat oars, om't de mem mei de hannen yn it sterile operaasjegebiet komt. Se krijt in sterile jas oan en moffen. It OK-team hie in simulaasjetraining hân as tarieding.
Unike ûnderfining
De âlden sjogge werom op in unike ûnderfining. Ek it sikehûs wie tefreden. "Het hele team heeft meegenoten, het is prachtig om de ouders dit te kunnen geven" sei gynekolooch Clasien van der Houwen dy't de keizersneed die.


title: Undernimmers wolle online en fysyk winkeljen kombinearje

maintext: In tal Fryske ûndernimmers wol online winkeljen en fysyk winkeljen kombinearje. Under de namme OF-Cityplan hawwe se in konsept lansearre wêrby't klanten har by de eigen lokale winkels oanmelde kinne.


description: It programma fan de Fryske Ballonfeesten op 'e Jouwer is fanwege de grutte waarmte oanpast.

title: Ballonfeesten De Jouwer past programma troch de waarmte oan

maintext: De organisaasje fan de Fryske Ballonfeesten op 'e Jouwer hat it programma foar de kommende edysje fanwege de hjitte oanpast. De start fan it útwreide programma is troch de waarmte pas om fjouwer oere middeis. Dat is dien om't de grutste waarmte tusken 12 en 4 oere middeis is.


description: De Onderzoeksraad voor Veiligheid fynt it "ûnakseptabel" dat der alle jierren sa'n 11 minsken omkomme by spoaroergongen.

title: "Unfeilige spoaroergongen binne de skuld fan in laks ministearje"

maintext: De ried hat in ûndersyk dien nei oanlieding fan ûnder oaren it deadlike ûngelok yn 2016 by Harns. Op in ûnbewaakte oergong op it hiem fan in boer kamen doe in heit en syn soantsje om it libben. Se waarden skept troch in trein doe't se mei harren auto it spoar oerriden.


description: Set de nijbou fan alve meter heech de mûne yn 'e lijte? Dêr is stichting Feanster Moune benaud foar.

title: Mûne Surhústerfean kin aanst amper mear draaie troch nijbou

maintext:
Der binne plannen foar nijbou yn it gebiet súdwestlik fan de mûne. De gemeente Achtkarspelen soe fan doel wêze it bestimmingsplan dêr sa oan te passen dat der oant alve meter heech boud wurde mei. As dat bart, komt de mûne geregeld yn 'e lijte sadat er net draaie kin sa't it moat.
De stichting wol no dat de gemeente rekken hâldt mei de saneamde mûne-biotoop en yn it bestimmingsplan sân meter as maksimale bouhichte opnimt. De mûne draait, njonken de wyn, op in grut tal entûsjaste frijwilligers en der binne sels plannen foar útwreiding mei in ûntfangstromte foar gasten.


description: Oan it Anjenplein yn de wyk Bilgaard hat tiisdei in útslaande brân west yn in heech flatgebou. Bewenners binne evakuearre.

title: UPDATE: Utslaande brân yn Ljouwerter flat ûnder kontrôle, asbest frijkaam

maintext: Yn Ljouwert is de brânwacht tiisdei oan it begjin fan de middei útriden foar in útslaande brân yn in heech flatgebou oan it Anjenplein yn de wyk Bilgaard. Bewenners waarden evakuearre. De brânwacht hie it fjoer binnen in oere ûnder kontrôle. By de brân is asbest frijkaam. Dêr wurdt fierder ûndersyk nei dien.


description: AB Vakwerk helle yn 2017 in hegere omset, mar de winst foel ôf.

title: Utstjoerburo AB Vakwerk makke foarich jier minder winst

maintext: AB Vakwerk hat ferline jier in omset helle fan 120 miljoen euro. Dat is 7 persint mear as yn 2016. De útstjoerkoöperaasje makke hast oardel miljoen euro winst.


description: De brêge fan Burgum hie snein opnij te krijen mei in steuring fan de slachbomen. Sneon wiene der ek al problemen.

title: Opnij problemen mei slachbomen brêge Burgum

maintext: De brêge by Burgum hie snein opnij te krijen mei in steuring. De slachbomen giene net omheech, wêrtroch't it ferkear omride moast. De steuring begûn sneintemiddei en wie in healoere letter ferholpen. In pear minuten nei't de monteurs fuort wiene, krige de brêge opnij in steuring.


description: De MS Albatros wurdt yn it sintsje set omdat de pont al tsientallen jierren ûnmisber is foar de wettersport op de Snitser Mar.

title: Pontsje nei Starteilân wurdt boat fan it jier fan Snits

maintext:
De Albatros kin tachtich minsken yn ien kear oersette. De pont wurdt ek ynset om auto's oer te setten en foarrieden oer te bringen nei it restaurant op it Starteilân.
Nije pont
Op it heden wurdt boud oan in nije fearpont. Dy komt yn oktober yn de feart. Dêrmei komt in ein oan de ynset fan de Albatros. De Floatskoukommisje fan de Snitswike en de Stichting Sneek Promotion wolle de fearpont dit lêste aktive jier ekstra yn it sintsje sette. Se hawwe him dêrom beneamd ta boat fan it jier.
Te drok foar floatskou
De Albatros fart net mei yn de floatskou by de start fan de Snitswike op 3 augustus, sa't wol it gebrûk is mei oare 'boaten fan it jier'. Dat komt omdat er dan noch folop yn gebrûk is en net mist wurde kin.


description: De jeugdhelpferlieners komme net allinnich mear geweld tsjin; ek komme der hieltiten mear bern yn de problemen troch skiedings.

title: Mear húslik geweld tsjin jeugd

maintext: Jeugdhelpferlieners fan it Regiecentrum Bescherming en Veiligheid hawwe hieltiten faker saken ûnder hannen dêr't húslik geweld it grutste probleem is. Dat docht bliken út in ûndersyk fan it regysintrum.


description: De peal kaam omheech doet de wein der oerhinne ried. De sjauffeur koe gjin kant mear op.

title: Jildtransport sit fêst yn sintrum Drachten troch beweechbere peal

maintext: In jildtransport is freedtemoarn fêst komme te sitten yn it sintrum fan Drachten. Dat kaam troch in beweechbere peal yn 'e grûn. Op it stuit dat de jildauto der oer hinne ried kaam de peal nei boppe. Dêrtroch waard de oaljetank rekke en kaam der flink wat oalje frij.


description: God wie hast klear mei it skeppen fan de minske. Hy wie tefreden, mar der moasten noch twa saken ferparte wurde. Hy koe der net rjocht útkomme hoe’t er dat

title: Kollum: "Adam: 'Sjoch Eva: ik bin in sprinkler!"

maintext:
It earste is de mooglikheid om steand te pisjen.' Adam ûnderbruts him fuortendrekt en rôp: 'Ja, jou dat oan my, mei ik dat ha, asjeblyft?' Adam sprong op en del en hinne en wer en hâlde mar oan. Eva lake, en sei tsjin God dat as Adam it sa graach ha woe, hy it ha mocht. Dat God joech Adam de mooglikheid om steand te pisjen. Adam wie sa entûsjast dat er oeral en nergens begûn te migen achter in rots, op in blom, hy skreau syn namme yn it sân en slingere syn pimel as de wjokken fan in helikopter yn 't rûn: 'Sjoch Eva, ik bin in sprinkler!' God en Eva seagen glimkjend nei Adam. Dêrnei sei God tsjin har: 'No, ik tink datsto dan opskipe sitst mei it lêste dat oerbliuwt.' Eva seach him oan en frege: 'En dat is?' Wêrnei't God antwurde: 'In brein'.
In bekende anekdoate om de ferskillen tusken manlju en froulju oan te tsjutten. Want dy binne der, al hoe genderneutraal en non-binêr de maatskippij ek wurdt. Op Amerikaanske universiteiten is it al de gewoante om minsken te freegjen mei watfoar persoanlik foarnamwurd se oansprutsen wurde wolle. Amerikanen dy't harren man noch frou fiele (saneamde non-binêre minsken), wolle yn mearfâld oantsjutten wurde. Dus: 'Janet ieten harren iten, want se hiene honger.' Oaren brûke selsbetochte wurden, lykas 'hir' of 'zey'.
Dat klinkt miskien absurd, en toch hat de gemeente Amsterdam al in taalgids foar harren amtners útbrocht mei spesjale oansprekfoarmen om transgenders of minsken sûnder dúdlik geslacht net foar de holle te stompen. Soks betsjut gjin 'beste dames en heren' mear, mar 'beste mensen'. Ien wurdt net omboud, mar is yn transysje. En jo wurde net berne as famke, mar 'by de berte sjoen as famke'.
Genderneutraliteit kin fier gean. De British Medical Association advisearre lêsten om tenei oer 'swangere minsken' te praten, yn stee fan oer 'memmen dy't yn ferwachting binne'. Sa hoege transmannen harren net beledige te fielen, want ek sy kinne swanger wurde. It is sa hyperkorrekt dat men de sloppe laits derfan krije soe. Wy kinne neat mear ha. Minsken binne samar kwetst, beledige of miskend.
Ik pleitsje fandienens foar in tsjinbeweging. Ien dy't de ferskillen just koesteret. Lykas it ynromjen fan de ôfwaskmasine (manlju pleure it deryn, froulju blike dêr in systeem foar te ha), it ophingjen fan in wc-rol (net mei de bledsjes tsjin de tegels oan, neffens de froulju), it rjochtingsgefoel fan froulju (as men links seit slaan se krekt sa maklik rjochts ôf), it ferskil yn humor (manlju rinne pears oan by Fred en Ria fan Draadstaal, froulju glimkje of skodholje). As in frou in entûsjast berjochtsje beantwurdet mei 'okee', dat in man 500 berjochten weromgean moat om te sjen wat er ferkeard sein hat.
Minsken binne minsken. Mei ferskillen om te koesterjen. Dat wy ris om ússels laitsje kinne."


description: De posysje fan freelancers yn ús lân is op it stuit net al te bêst, skriuwt kollumnist Botte Jellema yn syn nijste kollum.

title: Kollum: "Ivanhoe"

maintext:
Ik bin freelancer, zzp'er. Mar it giet al in skofte net sa lekker tusken freelancers en de oerheid/Belestingtsjinst. Undernimmer wêze hat nammentlik in oantal fiskale foardielen, dy't der binne om't je as ûndernimmer net meidogge oan pensjoenopbou, WAO en noch sokssawat: oftewol, je moatte sels soargje dat je wat sparje foar de âlde dei en foar wannear't je in skoftke net wurkje kinne. De oerheid springt dan net by.
Aardich wat minsken binne net sa tûk, en tinke: dat sjogge we dan wol wer, en de oerheid helpt elkenien yn need, dochs, dus lit mar, ik wurd ûndernimmer en profitearje fan de geunstige fiskale regels, en gean fan it jild op fakânsje. Mar doch net mei oan arbeidsûngeskiktenssfersekeringen of eat foar de âlde dei. Oare minsken binne krekt wol hiel tûk, en seagen dizze situaasje as in fantastyske manier om goedkeaper personiel te hawwen.
Dat begûn sa'n tsien jier lyn, doe't sunich oan it besoargjen fan pakketsjes yn opkomst kaam, trochdat we ús guod mear en mear online bestelden. PostNL, pakketbesoarger fan it earste oere, goaide it op in akkoartsje mei de Belestingtsjinst, en ûntsloech in swikje besoargers. Dy koene dan dêrnei as zzp'er oan 'e slach foar PostNL. It wie dizze 'freelancers' net tastien om foar oare besoargers te wurkjen; se rieden yn buskes mei it logo fan PostNL derop rûn; en hiene klean fan dat bedriuw oan.
Elkenien mei sûn ferstân, en miskien wat kunde fan Ivanhoe, kin betinke dat dat net kin. Richard, woe hy gebrûk meitsje fan de tsjinsten fan Maurice, hat in kar. Maurice hielendal efter syn saak en útslutend syn saak krije, betsjut dat Richard him oannimme moat as personiel. Docht Richard dat net en hiert er Maurice as zzp'er yn, dan moat hy der rekken mei hâlde dat Maurice syn lance ek ta beskikking stiet of komt fan oaren. Dêr hat Richard yn dat gefal neat oer te sizzen. In ienfâldige kar.
It tal zzp'ers is de lêste jierren eksplodearre. Dit saakje rûn dus folslein út de hân, net yn it lêste plak om't de Belestingtsjinst gjin tafersjoch hâldt. Sa kaam it dat der fiif jier lyn oankundige waard dat der in nije wet komme moast. Spitigernôch wie dat in prutswet, en krigen foaral professionals as sjoernalisten, ICT'ers en oare tsjinstferlieners it lestich en in bak papierwurk derby. Wylst ienfâldich wurk, sis ik mei alle respekt, sa as it besoargjen fan pakketsjes, sûnder probleem yn de PostNL-konstruksje trochgean koe.
Sterker noch, we ha allinnich mar mear fan sokke tsjinstferlieners derby krigen yn de lêste jierren. Oanbieders yn de saneamde platfoarmekonomy. Dus Uber, Helpling, Deliveroo en Thuisbezorgd. Allegearre tuskenhannelers op gigantyske skaal dy't oaren it wurk dwaan litte. En dat it leafst sa goedkeap mooglik, dus as se in fiskaal geitepaadsje fine kinne, dan dogge se dat fansels.
Dizze wike die de rjochter útspraak yn in saak dy't Deliveroo-besoarger en PvdA-politikus Sytze Ferwerda oanspand hat tsjin Deliveroo. Dy hat nammentlik al it personiel derút goaid, en hat se zzp'ers makke. Selde PostNL-konstruksje: klean, wurkoarders en net foar oaren wurkje meie. De rjochter sei: der is gjin wetlike basis wêrop't Ferwerda oannommen wurde moat as personiel.
En sa binne we as freelancers fierder fan hûs as ea tefoaren. De wetjouwer lit it ôfwitte, de Belestingtsjinst sjocht de oare kant út, en Ferwerda en syn kompanen moatte mar sjen hoe't se de rekkens betelje as se siik wurde, en hoe't se pensjoen opbouwe. Minister fan Sosjale Saken Wouter Koolmees is op it stuit dwaande om yn dit yngewikkelde dossier ta goeie wetjouwing te kommen, en dat dit nedich is, kin hast net dúdliker wurde.
Thanks to the bustling times, a man of action will always find employment - tanksij de goede tiden, sil in tûk man altyd wurk fine. Mar tiden wurde ek wol wer ris oars. En foarearst kin Maurice dan op gjin inkelde manier oanklopje by Wouter Koolmees."


description: WestCord Hotels bestiet 50 jier en komt dêrom mei Delfts Blauw diggelguod.

title: WestCord Hotels fiert jubileum mei Delfts Blauwe kofjekopkes

maintext:
It diggelguod sil brûkt wurde yn de restaurants en kafees fan WestCord en yn Bakkerij Westers, it kofjekonsept fan WestCord Hotels. It hotel hat it oer Delfts Blauw yn in modern jaske.
WestCord hat 15 hotels, ferspraat oer it hiele lân, yn ûnder oare Ljouwert en op de Waadeilannen Flylân, Skylge en It Amelân. Yn 2020 iepenet it bedriuw in nij hotel yn it sintrum fan Grins.


description: Dat is moandei bekendmakke op in parsekonferinsje yn Madurodam. It is de earste kear dat de reuzen nei Nederlân komme.

title: De dûker, it famke en de hûn Xolo: de reuzen fan Royal de Luxe yn Ljouwert

maintext:
Ljouwert is neffens Courcoult net in foar de hân lizzende stêd foar de reuzen: "It is net maklik om de reuzen dêr bewege te litten, want it giet om relatyf smelle strjitten. Mar de ôfrûne twa jier binne we ferskate kearen yn Ljouwert west en we ha in hiel nijsgjirrich parkoers betocht." De presise rûte wurdt likernôch in wike foar de foarstelling bekendmakke.
'In grutte reed yn it iis'
It ferhaal dat Royal de Luxe yn Ljouwert fertelle sil hat te krijen mei de striid tsjin it wetter. "Foar dy striid moatst in bepaalde koppichheid ha. Dat werken ik, want ik kom út Bretanje. Dat leit ek by de see en ek dêr ha de minsken dy koppichheid. Moatst moed en krêft hawwe om in lân bouwe te kinnen dat ûnder de seespegel leit", fertelt Courcoult. "Ik fyn it wichtich om ferhalen út it ferline te fertellen en om oan te sluten by de mytology. De foarstelling ha'k dêrom 'In grutte reed yn it iis' meijûn."
Ek Mata Hari, Escher en de Alvestêdetocht kamen werom yn it ferhaal fan Courcoult. "Mar we kinne net alle tema's behannelje. Dêrom ha we besocht om in soarte fan aansichtkaart fan de stêd te meitsjen."
400.000 minsken
Oan de hân fan it ferhaal dat Courcoult fertelde kamen al in pear plakken nei foaren dy't in rol spylje sille, lykas de Aldehou en it Sintraal Stasjon. Mar net allinnich de binnenstêd krijt besite fan de reuzen. Wethâlder Sjoerd Feitsma: "Ze gaan ook door de buitenwijken. Dan kan iedereen in Leeuwarden ervan genieten en bovendien kunnen wij dan iedereen opvangen." Der wurde sa'n 400.000 minsken ferwachte yn de trije dagen dat de reuzen yn Ljouwert binne.


description: Arriva en de klup hawwe dêr in oerienkomst oer tekene. De earste wedstriid is op 19 augustus tsjin Vitesse.

title: Hearrenfeansupporters kinne tenei fergees mei de bus nei it stadion


description: Dizze wike sil ferslachjouwer Bauke Deelstra fossylfrij mei minsken nei it wurk. Tongersdei sil er mei Bert en Tom mei yn in buggy.

title: ElfwegenVLOG: Bauke mei yn in buggy

maintext: De Elfwegentocht: twa wiken lang sil Fryslân besykje om sa fossylfrij mooglik te reizgjen. Mar hoe wurket dat eins yn de praktyk? Wy sille alle moarntiden mei immen meiride nei it wurk. En dat giet fansels op in fossylfrije wize. Tongersdei sil Bauke mei Bert Groenewoud en Tom Stellingwerf yn in buggy fan harren wurk Frisian Motors nei it wurk.


description: It giet om in gebiet fan fyftich fjouwerkante meter grut, en it sit yn de buert fan it Kronkelpaad op it eilân.

title: Opnij brân útbrutsen op Skiermûntseach, fjoer ûnder kontrôle

maintext:
Der is opnij brân útbrutsen op Skiermûntseach. It giet om in gebiet fan fyftich fjouwerkante meter grut, en it sit yn de buert fan it Kronkelpaad. Dit is midden op it eilân. De brânwacht hat de brânkearn fûn en it fjoer is ûnder kontrôle.
Op Skiermûntseach wie tongersdei al in grutte natuerbrân yn de dunen.


description: De man soe freedtemiddei besocht hawwe in bus fol minsken yn 'e brân te stekken. Oanslutend stuts de fertochte mei in mes yn op in man (21) út Ljouwert. Dy

title: Dútser wurdt fertocht fan poging ta moard op Fries

maintext:
Nei oanlieding fan de bylden tinkt de plysje dat it doel fan de fertochte wie om de folle bus yn 'e brân te stekken en sa in soad minsken ferwûningen ta te bringen. Dat er dêrby deaden falle soenen naam er op 'e keap ta. Doe't it yn 'e brân stekken fan de bus net slagge, stuts de man om him hinne. Under oare de Fries waard dêrby rekke.
De man soe ek de bussjauffeur yn it gesicht slein hawwe, doe't dy besocht it fjoer út te meitsjen dat de man oanstutsen hie. De autoriteiten befêstigje ek dat de 21-jierrige Fries bûten libbensgefaar is, neidat er yn de nacht fan freed op sneon in tal oeren operearre is. Fan de 10 ferwûnen is de Fries der it slimst oan ta. De Dútse plysje wol besykje om nije wike ek fan it Fryske slachtoffer in ferklearring op te nimmen, mar sil dat allinnich dwaan as de sûnenssituaasje fan de man dat talit. Fan twa oare Fryske tsjûgen hat de Dútse plysje al in ferklearring opnommen.
Omdat de oanslach yn de bus bysûnder skokkend wie foar de santich ynsittenden wurdt harren ek slachtofferhelp oanbean. De minsken yn de stêd Lübeck binne geweldich skrokken fan it ynsident yn de bus, dy't ûnderweis wie nei de feesten fan de 'Travemünder Woche'. De offisjele iepening fan dat feest waard fanwege de oanslach yn de bus skrast. It evenemint giet wol troch, mar wol mei ekstra plysje.


description: De 25-jierrige Oleh Mudrak is mooglik yn Himmelum sjoen.

title: Ynwenner Ljouwert fermist

maintext:
De plysje freget tips oer de fermiste Oleh Mudrak út Ljouwert. De 25-jierrige man waard 8 july foar it lêst sjoen yn syn wenplek. Mooglik is er dêrnei noch signalearre yn Himmelum.
Oleh Mudrak is 1.85 meter grut en hat donker hier. Doe't er foar it lêst sjoen waard hie er in griisbrune simmerjas oan, in t-shirt en in spikerbroek. Hy hie in swarte rêchsek by him en in swart/pearske sporttas. Yn de rêchsek sit nei alle gedachten in laptop.
Wa't tips hat, wurdt frege kontakt mei de plysje op te nimmen op telefoannûmer 0800-6070.


title: RIVM: Kwealik ynfloed lanbougebieten op sûnens

maintext:
Minsken dy't tichtby lânbouperselen wenje, binne net minder sûn as oaren. Mei dy konklúzje komt it RIVM (Rijksinstituut voor Volksgezondheid en Milieu), dy't hjir mearjierrich ûndersyk nei dien hat yn gearwurking mei de Universteit Utrecht en it Nivel (Nederlands instituut voor onderzoek van de gezondheidszorg).
Oanlieding foar dit ûndersyk wie in TV-dokumintêre oer de bollestreek wêryn't wòl sa'n febân like te wêzen. No docht bliken dat de sûnens tichtby lânbouperselen gemiddeld sels wat better is as earne oars. Wol is der oanlieding foar fierder ûndersyk, benammen oer de mooglike ynfoed fan maisbou op de luchtwegen.
It ûndersyk hat him rjochte op de sûnens fan minsken yn relaasje ta de gewaaksen dy't by har yn de buert ferboud wurde. De brûkte bestridingsmiddels binne dêryn net meinaam, dat bart yn in oar ûndersyk dat parallel hjiroan útfierd wurdt en dêr't letter de útkomsten fan presintearre wurde.


description: Neffens ProRail rieden lanlik sjoen noch noait earder de treinen sa faak op tiid. Allinne op it stasjon fan Grins gie it krekt wat minder goed.

title: Ek noardlike treinen ride faker op tiid

maintext:
ProRail hat ek sifers fan de noardlike stasjons bekend makke. Op it stasjon fan Ljouwert ried 93,2 persint fan de treinen op tiid. Yn Grins wie dat 93,5 persint en yn Zwolle 91,3 persint. Dy sifers lizze leger as it gemiddelde op de regionale spoarlinen, mar binne better as de sifers fan ferline jier.
De spoarbehearder is tefreden oer de sifers, ek om't der mear treinen ride en de kâns op fertraging dêrtroch grutter wurdt.


description: De gemeente sit noch mei gat fan 4,7 miljoen euro. B en W hopet dat de provinsje dat jild derby lizze kin.

title: Ljouwert hellet alles út de kast om ûntwikkeling WTC-gebiet te rêden

maintext:
B en W komt oan alle easken fan it boukonsortsium temjitte. Yn dat konsortsium sitte boubedriuw Dijkstra Draisma en ûntwikkelder Wijckerveste (de 'Stadion Ontwikkelcombinatie') en ynvestearder Jan Anker, topman fan suvelbedriuw A-ware. Yn it foarstel fan B en W wurdt in liening fan 4,5 miljoen oan it WTC kwytskolden en komt der gjin betelle parkearjen.
Noch 4,7 miljoen nedich
Mar foar de ûntwikkeling fan it terrein is noch 4,7 miljoen euro nedich. B en W konstatearret dat ynfolling fan it gat nei alle gedachten net regele is foar 20 july. Dy datum is wichtich, omdat de Friese Poort, hierder fan 7000 kante meter skoalgebou op it terrein, foar 20 july wissichheid ha wol dat dit gebou der ek komt. Oars heakket de skoalle ôf en wurdt omsjoen nei in alternatyf.
B en W wie tongersdeitejûn net beskikber foar kommentaar. Mei alle belutsen partijen is ôfpraat dat der neat nei bûten kommunisearre wurdt foardat de gemeenteried fan Ljouwert him oer de saak bûgd hat. Takom wike woansdei falt it beslút.


description: Tongersdei waard bekendmakke dat Lifelines miljoenen kriget. Dêrmei kin it sûnensûndersyk ferlinge wurde, mar wêr giet al dat jild hinne?

title: Lifelines kriget miljoenen, mar wat dogge se krekt mei al dat jild?

maintext:
Lifelines is in ûndersyk wêrby't de sûnens fan minsken fan trije generaasjes út it noarden fan Nederlân ûndersocht wurde oer in perioade fan tritich jier. Sûnt it begjin yn 2006 hawwe yntusken 167.000 noarderlingen harren by it ûndersyk oansletten. Dêrmei beskikt Lifelines oer de grutste data- en biobank fan Nederlân.
Healthy ageing
It doel fan Lifelines is dat der safolle mooglik ûndersyk dien wurdt nei âlder wurden op in sûne manier, oftewol 'healthy ageing'. Sa kin it bedriuw ûndersykje hoe't we sûner âld wurde kinne. Om hjir antwurd op te krijen, sammelet Lifelines de gegevens en lichemsmaterialen fan tûzenen noarderlingen.
De data en materialen wurde beskikber steld foar wittenskiplik ûndersyk. Sa wurdt der bygelyks ûndersyk dien nei bepaalde sykten, de effekten fan (mei)smoken en te swier wêzen. Dêrneist wurde de data brûkt foar it op tiid sinjalearjen, bepalen en ûntstean fan sykten.


title: Jaguar útbaarnd op de A31 by Marsum

maintext: In auto is sneontejûn folslein útbaarnd op de A31 by Marsum. Troch noch ûnbekende oarsaak ûntstie der brân yn de auto.


description: De plysje hat de trije oanholden oan it Cambuurplein. Twa waarden yn in supermerk werkend fanwege stellerij in dei earder, de tredde siet yn de auto.

title: Trije minsken ha auto fol mei stellen iten

maintext:
De plysje hat woansdeitejûn oan it Cambuurplein yn Ljouwert trije minsken oanholden foar stellerij.
Tsjin njoggenen krige de plysje in melding binnen fan de dieverij. Twa fertochten waarden yn in supermerk werkend fanwege stellerij de dei derfoar. De tredde fertochte siet yn in auto dy't ticht by de supermerk parkearre stie.
De auto lei fol mei allegear iten út de winkel. De trije binne fêstset op it buro. It giet om twa manlju fan 49 en 27 jier en in frou fan 46 jier. Sy hawwe gjin fêst wenplak yn Nederlân. De plysje hat in ûndersyk ynsteld.


description: Yn it Prinses Margrietkanaal tusken Warten en Sumar is in stoflik omskot oantroffen. It giet om it lichem fan in man.

title: Plysje hellet stoflik omskot út kanaal by Warten

maintext:
Op sneontemoarn is yn it Prinses Margrietkanaal tusken Warten en Sumar in stoflik omskot oantroffen. Dat meldt de plysje. It giet om it lichem fan in 69-jierrige man út de gemeente Opsterlân.
By it ûndersyk fan ûnder oare de resjerzje en de wetterplysje binne gjin spoaren fan in misdriuw oantroffen. It lichem is oerdroegen oan de famylje.


description: 8ste dag soarget as ûnderdiel fan LF2018 foar in fiif oeren duorjende kulturele kettingreaksje yn de binnenstêd fan Ljouwert. Dat alles is snein 8 july fan

title: Omrop TIP: 8ste dag live te folgjen by Omrop Fryslân

maintext: Hoewol't it hiele jier spesjaal is foar ús provinsje en de haadstêd wurdt 8 july 2018 in ekstra spesjale dei foar Ljouwert. Dan soarget it projekt '8ste dag' as ûnderdiel fan LF2018 foar in fiif oeren duorjende kulturele kettingreaksje yn de binnenstêd fan Ljouwert. Tsientallen kulturele projekten wurkje mei elkoar oan wat gruts. Falt der wat stil? Dan stiet alles stil! Omrop Fryslân folget dat spektakel. Fan in boekedomino oant in brulloft, fan minsken oant masines, wy binne derby, fiif oeren lang.


description: Meiwurkers fan SC Hearrenfean binne bot skrokken fan de bommelding.

title: Meiwurkers SC Hearrenfean bot skrokken fan bommelding

maintext: De meiwurkers fan SC Hearrenfean binne bot skrokken fan de bommelding dy't woansdeitemoarn om healwei seizen by it stadion binnen kaam. Fuortendaliks nei de melding is it feilichheidsprotokol, dat de klup foar ditsoarte situaasjes ynsteld ha, yn wurking gong. De eigen feilichheidsminsken hawwe derfoar soarge dat eltsenien op de hichte is en dat de minsken it stadion sa gau as mooglik ferlitte koene. Dêrnei binne it stadion en de omjouwing ôfsetten.


title: FIDEO: Drokte op it strân fan Harns

maintext: Drokte op it strân fan Harns tiisdeitejûn. Fanwegen de hege temperatueren sochten de minsken har ferkuolling oan see. Yn in grut part fan de provinsje wie it in grut part fan de dei boppe de tritich graden, En dan is in besite oan it strân fansels gjin oerfloedige rykdom.


description: Op Facebook hat de plysje in oprop pleatst om ruten en doarren goed ôf te sluten, ek mei it moaie waar.

title: Plysje warskôget foar ynbrekkers yn Bûtenpost en omkriten

maintext:
De plysje Noardeast-Fryslân warskôget op Facebook foar ynbrekkers dy't de ôfrûne wiken taslein hawwe yn wenningen yn Bûtenpost en omkriten. De dieders komme de huzen yn fia ruten en doarren dy't net ôfsletten binne. Harren bút bestiet út ûnder oare mobile telefoans en beurzen.
Minsken dy't fuortgean, moatte ek mei it moaie waar de boel goed ôfslute, sa seit de plysje. Boppedat is it wichtich om doarren en ruten te sluten dy't maklik tagonklik en net direkt yn it sicht binne. Minsken dy't wat fertochts sjogge, wurdt oproppen fuortendaliks 112 te beljen. De plysje kin dan direkt yn aksje komme, wat de kâns op oanhâlding grutter makket, sa stiet yn it boadskip op Facebook.


description: Artysten en filmmakkers binne it Waad op gien om alve koarte films te meitsjen.

title: Alve nije koarte films oer it Waad yn premjêre

maintext:
De films binne ien minút lang en hawwe in bysûnder formaat. Se binne net breedbyld, sa as de measte films, mar binne fjouwerkant. Reden hjirfoar is dat se publisearre wurde op Instagram. De films binne makke yn it wykein fan de Dag van het Wad op 30 juny en 1 july.
De filmjende teams krigen in budzjet mei fan 999 euro dat se frij besteegje koene. Se mochten net sels kieze wêr't se filmen, mar krigen in plak oanwiisd dêr't se twa dagen en twa nachten ferbliuwe moasten.
It meitsjen fan de films is yn gong setten troch New Noardic Wave, in organisaasje dy't besiket it film meitsjen yn Fryslân te stimulearjen. De films giene op tongersdei yn premjêre op it atelierskip De Eestroom dat njonken De Harmonie leit.


description: Yn de simmer is it smoardrok by de Johan Frisoslûzen. "In hiel gedoch somtiden, mar it is wol te dwaan mei syn allen."

title: FIDEO: Topdrokte by Johan Frisoslûzen, "mar it is te dwaan"

maintext:
Wachttiid
Sikke is no seis jier slûswachter. Hy fertelt dat der wol aardich wat feroare is. "Sûnt dat de nije slûs derby is, is de wachttiid folle minder. Earst makken boatsjefarders der in dei út fan om troch de slûs te gean. In praatsje mei de buorman. Alle kearen in stikje opskowe om by de slûs te kommen. Mar no is it oars. Nei 20 minuten kinne se der yn."


description: Blokmiezen moatte de iikprosesrûp yn Eaststellingwerf opfrette. Dat wolle fjouwer fraksjes yn de gemeenteried.

title: Polityk wol blokmiezen yn tsjin ikeprosesjerûp

maintext: De gemeente Eaststellingwerf set mooglik blokmiezen (koolmees) yn by de striid tsjin de ikeprosesjerûp. De rûp is in grutte pleach yn de gemeente. Nettsjinsteande maatregels is it oantal ikeprosesjerûpen mei 110 prosint tanaam.


description: De brânwacht is tongersdeitemoarn útriden foar in brân yn in loads yn Easterwâlde. Yn de loads wie ûnder oare hea opslein.

title: Brânwacht rydt út foar brân yn loads yn Easterwâlde

maintext: Yn ferbân mei de ûntromming fan fee en de winning fan wetter waard noch opskaald nei 'grutte brân'. Doe't it fee gjin gefaar mear rûn, waard it wer in middelbrân. Om it fjoer goed bestride te kinnen, waard it hea mei in kraan út de loads helle. Even letter waard it sein 'brand meester' jûn.


description: De brânwacht wie bang dat in brân yn in konifearehage oerslaan soe nei de wenningen. It fjoer is net oerslein.

title: Apparteminten Hearrenfean ûntromme fanwege brân, bewenners steane midden yn de nacht op strjitte

maintext: De bewenners fan in appartemintekompleks yn Hearrenfean binne yn de nacht fan freed op sneon troch de plysje út hûs helle omdat in brân yn in konifearehage drige oer te slaan nei de wenningen. Dat wie om ketier oer twaën hinne. It kompleks rekke skansearre, mar it fjoer is net oerslein.


description: De twa hienen wurden krigen op in feestke yn Drachten. Postma wie nei de stekpartij bang foar de takomst fan syn karriêre.

title: Wurkstraf foar Drachtster om't er Fryske FC Grins-spiler stutsen hat

maintext: In 20-jierrige Drachtster hat 80 oeren wurkstraf krigen foar it stekken fan in man nei in rûzje. It slachtoffer is de 20-jierrige Gerald Postma fan Stynsgea. Hy is fuotballer fan FC Grins en hie in pear moanne dêrfoar in profkontrakt tekene. Neffens de offisier fan justysje wie Postma bang dat syn proffuotbalkarriêre op it spul kaam te stean.


description: In frou fleach mei de auto oer de kop. De auto fleach yn de brân en de frou moast nei it sikehûs.

title: Auto oer de kop en yn 'e brân by Balk

maintext:
De frou gie yn de rjochting fan De Lemmer en kaam telâne yn de berm.
It is noch net dúdlik hoe't it ûngelok barre koe. It slachtoffer koe sels út de auto komme en is nei it sikehûs brocht.


description: Tusken Meppel en Stienwyk rieden oan it begjin fan de jûn gjin treinen troch in stikkene spoarbrêge.

title: UPDATE: Treinen tusken Meppel en Ljouwert ride wer neffens tsjinstregeling

maintext:
De fertraging op it spoar tusken Meppel en Ljouwert is wer foarby. Troch in stikkene spoarbrêge koene der oan it begjin fan de jûn in skoftlang gjin treinen ride.
De NS melde earder freedtejûn dat der kwealik bussen beskikber wiene om de dupearre reizgers te ferfieren, omdat dy bussen al ynset waarden fanwegen de drokte by de wurksumheden by Zwolle. Der waarden úteinlik stopbussen ynset tusken Meppel en Stienwyk.


description: De provinsje wol dochs besykje om mei yngong fan 2020 yn 'e spits fjouwer treinen yn 'e oere fan Snits nei Ljouwert ride te litten. Mantgum profitearret dê

title: Kramer: Mear treinen nei Snits, mar minder nei Mantgum

maintext:
Neffens deputearre Kramer is it passen en mjitten om mear treinen ride te litten op in inkelspoar tusken Snits en Ljouwert. Mar as it heal kin moat it al, want de 1600 deistige treinreizgers tusken de Wetterpoartestêd en Ljouwert moatte no wol hiel faak stean. It doel is no om yn de spits moarns ekstra treinen fan Snits nei Ljouwert ride te litten en middeis ekstra treinen fan Ljouwert nei Snits.
Weake ûndergrûn
Prorail joech yn earste ynstânsje oan dat mear treinen yn 'e oere as trije net mooglik wêze soe. Fanwege de weake ûndergrûn by Mantgum kinne treinen dêr minder hurd ride as nedich is. Mar der is no in alternatyf betocht. Snits kin yn 'e spits fjouwer treinen yn 'e oere krije, mar as gefolch dêrfan stoppet de trein tenei noch mar twa kear yn 'e oere yn Mantgum yn plak fan trije kear no. Yn Mantgum stappe alle dagen yn trochsneed sa'n 250 minsken yn de trein nei Ljouwert. Kramer wol him dêrfoar ynspanne dat de trein út Mantgum wol in goede oansluting kriget op de treinen nei Grins en Zwolle, sadat de Mantgumers net al te folle lest krije sille fan de legere frekwinsje.
Oanpassingen op stasjon Ljouwert
"It soe fansels moaier wêze as de trein 140 kilometer de oere fan Snits nei Ljouwert ride kin. Dan kinne jo mear treinen kwyt", seit deputearre Johannes Kramer, "mar dat sit der spitigernôch net yn." De deputearre jout fierder oan dat ek de rails by it Ljouwerter stasjon oanpast wurde moatte om mear treinen fan en nei Snits ride te litten.
Feiligere oergongen
De provinsje stribbet dernei om takommend jier in beslút te nimmen oer de fjirde trein fan Snits nei Ljouwert. Tagelikertiid wurde der plannen makke foar it befeiligjen fan de lêste ûnbefeilige spoarwei-oergongen yn Fryslân. Op it trajekt Ljouwert-Snits wol de provinsje ûnder oare de spoarwei-oergong by Boazum oanpakke. De gemeente Súdwest-Fryslân hat al oanjûn dêr wol oan meiwurkje te wollen. Foar it befeiligjen fan alle ûnbefeilige spoarwei-oergongen is neffens Kramer in hegere finansjele bydrage fan it ryk nedich.


description: Der wie al in smook- en stookferbod op it eilân, mar dochs is der no brân útbrutsen.

title: Natuerbrân op Skiermûntseach

maintext: Op Skiermûntseach stiet op dit stuit in stik dún yn de brân. It giet om in grut stik rûchte yn de buert fan it Minne Onnespaad. It is net dúdlik hoe't de brân begûn is, en oft der ek minsken yn de buert binne.


description: Undersikers ha wol in idee hoe't dy belibbing derútsjocht, mar misse wittenskiplike ûnderbouwing. De 'Greentracker' moat harren antwurd jaan.

title: Spesjale app moat belibbing Waadtoerist yn kaart bringe


description: Der is jierren oer praat, mar lang om let is der begûn mei it útbaggerjen fan it Westgat, tusken Skiermûntseach en It Amelân.

title: Haven Lauwerseach wurdt berikber makke foar grutte fiskersskippen

maintext:
It wie tige dreech om in fergunning te krijen foar it útbaggerjen fan it Westgat, omdat it yn in natuergebiet leit. It is dan ek mar de fraach oft it wurk yn de takomst wer dien wurdt.
Foarsitter Barbara Holierhoek fan fiskersferiening Hulp in Nood hopet dat de ienmalige aksje foarearst foldwaande wêze sil, om de haven fan Lauwerseach berikber te hâlden. "De natuur gaat haar eigen gang. Het zou eigenlijk structureel moeten worden opgelost. Dat is van belang voor schepen met meer diepgang, maar het is nu ook al gevaarlijk voor schepen met minder diepgang."


description: In koälysje fan natuerorganisaasjes en wettersportorganisaasjes besiket al fan it begjin ôf de komst fan it wynmûnepark te kearen.

title: Wynmûnepark Fryslân yn de Iselmar komt der wol

maintext:
Natuerbeskermers en wettersporters binne lykwols fûl tsjin it plan. It soe fûgels, flearmûzen en de wettersport yn it paad sitte. De provinsje Fryslân hat sels ek jild stutsen yn it wynmûneplan en tinkt de ynvestearring fan 127 miljoen euro yn it Wynpark Fryslân folslein werom te fertsjinjen.
It Ryk hat provinsjes ferplichte in part fan de enerzjy mei wynmûnen op te wekken. En de provinsje Fryslân wol dat foar it grutste part mei it wynpark Fryslân dwaan.
2020
Wynpark Fryslân sil ein 2020, begjin 2021 klear wêze en sil sa'n 320 megawatt wynenerzjy leverje. Dat is in grut part fan de 530,5 megawatt dy't Fryslân fan 2020 ôf leverje moat fan it Ryk.
Yn 2016 kamen de inisjatyfnimmers mei it plan foar Wynpark Fryslân yn de Iselmar.


description: Yn 'e bosk en op heide- en feangrûn ferbean is it yn de gemeente ferbean om te smoken en in fjurke te stoken.

title: Weststellingwerf stelt smook- en stookferbod yn fanwege drûchte

maintext:
Troch de oanhâldende drûchte jildt fan freed ôf in smook- en stookferbod yn Weststellingwerf. De gemeente folget hjirmei it advys op fan Veiligheidsregio Fryslân. De maatregel betsjut dat it yn 'e bosk en op heide- en feangrûn ferbean is om te smoken en in fjurke te stoken.
Dêrnjonken is it yn de hiele gemeente ferbean om yn 'e iepen loft fjoer te stoken. It ferbod jildt salang de drûchte oanhâldt.


description: Der komme fanwege it waarme waar ekstra maatregels by de Paardendagen en de Boeredei Driezum-Wâlterswâld.

title: Ekstra maatregelen by Paardendagen Driezum-Wâlterswâld

maintext:
Dêrneist wurdt der in ekstra rêstpunt ynlaske en sil it besteande rêstpunt ferpleatst wurde nei in plak mei in soad skaad. Ek sille der ekstra wetterpunten by de rûte del komme en wurde de hynders en ponnys ekstra neisjoen troch feedokters.
De Paardendagen begjinne tongersdei. Hoewol't de temperatueren foar de Boeredei op sneon wat minder heech binne, soarget de organisaasje ek dan foar ekstra maatregelen, lykas ekstra wetterpunten. Sjoch hjir hoe't de organisaasje har tariedt op de Paardendagen.


description: De 50-jierrige Baarsma wurdt de opfolger fan Dina Boonstra by de útjouwerij. Baarsma is op it stuit noch kommersjeel direkteur by NDC.

title: Pier Baarsma nije algemien direkteur fan NDC Mediagroep

maintext:
Dat hat NDC moandeitemoarn bekendmakke. Baarsma is no noch kommersjeel direkteur by NDC Mediagroep. Troch him te beneamen, kiest de útjouwerij foar it trochsetten fan it besteande belied. Earst wie NDC folslein rjochte op print, no binne se dwaande mei in oergong nei in 'crossmediaal' media-marketingbedriuw.
Baarsma waard berne op De Westereen en wurke earder by Philip Morris en Coca-Cola. Hy waard yn 2015 kommersjeel direkteur by NDC.


description: Neffens it Reade Krús binne Nederlanners amper taret op needsituaasjes. We witte yn dy gefallen net de telefoannûmers fan de neiste famylje.

title: "As je der ferlet fan hawwe, tinke je: hie ik dat no mar wol dien"

maintext: Op strjitte hearden we in ferskaat oan reaksjes. Guon minsken fine it oerdreaun: "Wa't syn namme en bertedatum wit, kin alles wol weromfine." Oaren fûnen it krekt in goed idee: "Pas as je der ferlet fan hawwe, tinke je, hie'k dat no mar wol dien..." Ien frou fertelde dat se alle papieren byinoar hat, en fuort meinimme kin as der wat is. "Myn freondinne hat in brân meimakke en doe ha ik sjoen wat in gedoch it is as je net alles by de hân hawwe!"


description: De famkes woene sa op dizze waarme dei wat dwaan foar de 86 bewenners fan it Suyderhuys.

title: Famkes meitsje 25 liter iistee foar bewenners Suyderhuys

maintext:
Frou Veenhuizen, de beppe fan fjouwer fan de famkes, mocht as earste fan de iistee priuwe. Frou Veenhuizen wie tige grutsk op har beppesizzers. "Ze vroegen aan mij: oma mogen wij de keuken ook gebruiken? Ik ben natuurlijk niet de baas van de keuken, maar ze hebben het voor elkaar gekregen!"
Yn uniforms fan it Suyderhuys-meiwurkers dielden de famkes moarns earst iistee út op it terras by de haadyngong. De middeis kamen de famkes noch in kear werom om liters iistee út ye dielen by de BBQ yn it âldereintehûs. By it Suyderhuys jildt al in skoft it waarmteprotokol. By de resepsje stiet dêrom altyd in molkbus mei ranja klear.
Mar earlik is earlik, de kuolle iistee mei fruchten fan de fiif famkes wie lekkerder.


description: Ut de hiele wrâld wei wurde minsken bypraat oer LF2018. Net fia ynternet of mei foto's, mar fia spesjale 'calls' dy't radioamateurs stjoere.

title: Radioamateurs ferbine LF2018 mei de hiele wrâld

maintext: "Hello my name is Pappa India... kggggg." It is somtiden dreech te ferstean, mar dúdlik is dat minsken út de hiele wrâld ferbiningen lizze mei LF2018. Gjin toeristen of kultuerjagers, nee gewoan thús fanôf in soulderkeamer. Radiostjoeramateurs wurde yn de eter lokt mei in spesjale namme om ferbining te lizzen mei Ljouwert. Dêr stiet in leger oan Fryske radioamateurs om se wiis te meitsjen oer de kulturele haadstêd.


description: Seehûnen yn de Waadsee ha in soad lêst fan fisknetten. Ien bist is ferstoarn oan syn ferwûnings. It seehûnesintrum liedt de needklok.

title: Seehûnen bliuwe fêstsitten yn fisknetten

maintext:
Seehûnesintrum Pieterburen makket him soargen no't se yn twa wiken tiid trije seehûnen opfongen ha dy't fêstsieten yn fisknetten. Ien fan de seehûnen is ferstoarn oan syn ferwûnings.
It sintrum docht in triuwende oprop om see en strân skjin te hâlden. De netten soargje foar swiere ferwûningen by de seehûnen. Hoe't it komt dat der ynienen safolle seehûnen fêstsitte yn de netten, is net dúdlik.


description: De takomst fan de Blokhúspoarte stiet faai as de gemeente net mei jild oer de brêge komt. Der moat 2,7 miljoen op it kleed komme.

title: Eigener Blokhúspoarte wol jild sjen fan gemeente Ljouwert

maintext:
Ek ferskate hierders ha har búk fol fan alle gebrekken yn en om har wurkromten. Se ha dat mei-inoar yn in brief oan eigener BOEi witte litten. Wurdfierder Silvia Pijnenborg fan BOEi fynt dat de gemeente dêrom de morele plicht hat om eardere ôfspraken no ek nei te kommen.
Begjin dit jier waarden de bouwurksumheden stillein doe't bliken die dat de bou goed 5 miljoen mear kostje soe as it budzjet fan 20 miljoen euro. BOEi hat doe sels 2,7 miljoen ekstra op tafel lein. Dy bydrage is neffens Pijnenborg ûnder betingst dat de gemeente foar de oare 2,7 miljoen soargje soe.
De gemeente wol foarearst gjin kommentaar jaan. Wol stiet tiisdeitemiddei in petear mei de belutsen partijen op 'e aginda.


description: De kosten foar enerzjy hawwe ûnder oare foar de Harnehal de doar ticht dien. Takom jier giet de hal yn Tsjummearum definityf ticht.

title: Harnehal yn Tsjummearum slút takom jier definityf de doarren

maintext: De Harnehal yn Tsjummearum giet takom jier definityf ticht. De weningkooperaasje woe de hal ferline jier al slute, mar it doarp wie dêr poer op tsjin. In spesjaal oprjochte stifting naam de eksploitaasje fan it moetingsplak en sporthal oer. Der waard wurke oan in definityf oernameplan.


description: Der wiene gjin minsken mear yn it gebou oanwêzich, mar de brânwacht ried wol mei grut materieel út, omdat der by de brân in soad reek frijkaam.

title: Brân soarget foar grutte skea oan strânpaviljoen yn Starum

maintext:
De brânwacht moast it paviljoen fan bûtenôf dwêste, omdat it net mear mooglik wie yn it gebou te kommen. De skea oan it gebou is grut.
Fawege de reekûntwikkeling waarden boateigeners frege harren boat te ferlitten of te ferpleatsen. De eigener fan it strânpaviljoen kriget stipe by de ôfwikkeling fan de skea.


description: De plysje is it trio op it spoar kaam nei ûndersyk fan de telefoangegevens.

title: Trije jonges binne oanhâlden foar bommelding Abe Lenstra Stadion

maintext:
Neffens de plysje is it in grap dy't út de hân rûn is. Tiisdei is der, sa meldt de plysje no, yn in telefoanysk kontakt mei it stadion oankundige dat der de folgjende dei in bom yn it stadion ûntploffe soe.
"We ha alles op alles set om se te finen" seit plysjewurdfierder Anne van der Meer. Neffens him soe SC Hearrenfean in 'willekeurig' doelwyt. De trije jonges binne nei it plysjeburo brocht en dêr heard. Dêrnei binne se nei hûs stjoerd. It is n oan justysje om út te meitsjen wat der barre moat.
Op woansdei is it stadion en Sportstad Heerenveen ôfsletten en trochsocht mei speurhûnen. Ek learlingen fan it Friesland College op It Hearrenfean wienen troch de skoallieding nei hûs stjoerd. Oan it begjin fan de middei koe it gebiet wer frijjûn wurde.
Algemien direkteur Luuc Eisenga fan SC Hearrenfean reagearret ferromme op de oanhâldingen. "We zijn blij dat de politie erin geslaagd is snel te achterhalen wie er achter de bommelding zit. De veiligheid van onze medewerkers en onze bezoekers staat altijd voorop. We gaan ons nog beraden op het verhalen van de schade.''


description: De measte bokjes krije in romleas ein as yngrediïnt fan in miel ergens yn in lân dêr't se geiten ite. Hoe sil it de bok fan Ferdinand de Jong fergean?

title: Kollum: "Klup fan hearen"

maintext:
Hoe oars is dat yn de natuergebieten. Nettsjinsteande de maatregels dy't naam wurde, rinne dêr in wrâld oan jonge guozzen om. Ik ha dat sjoen doe't wy dit wykein even op ekskurzje wienen. It sit sa, wy hienen ôfrûne hjerst in bok op besite. Dat hat de buert witten, want hy stonk in oere yn de wyn en de geiten by de buorlju wienen suver fan de kaart doe't se dat rûkten. Neffens buorman jammeren se dagenlang, omdat se ek graach wat better yn de kunde komme woenen mei de stoere bok. Wy hienen hoop dat der wat jonge geitsjes op de wrâld komme soenen, mar dat slagge net. Wy moasten it mei ien bokje dwaan. Wol in tige aardich bist, hy groeide as koal.
No is it sa dat de measte bokjes fan dizze wrâld in romleas ein krije as yngrediïnt fan in miel ergens yn in lân dêr't se geiten ite. Dat is hjir yn Nederlân net sa algemien. Ik ha noch nea geit iten, wol geitetsiis, mar dat smakket nei bok. As je as bok berne wurde, ha je dus faak in probleem om âld te wurden. Ien fan de wizen om de dûns te ûntspringen is as je foar de fokkerij útkeazen wurde. No wit ik net hoe't it mei ús bok gean sil, mar ik ha him al ferkocht. Net foar de dea, mar foar in moaie takomst. Dat hoopje ik teminsten. Hy moast wol fuort, want noch in pear wiken en dan hie er geslachtsryp west en dan krije je ynsest as je him by de mem en oare famyljeleden rinne litte. Hy moast dus fuort, want op geiten mei twa koppen en oare nuvere ôfwikings sitte je net te wachtsjen.
De Nederlânske lângeit is hiel geskikt om yn natuergebieten de fegetaasje koart te hâlden. Hy is winterhurd en leit mei syn waarme facht rêstich yn de snie te wjerkôgjen. Gjin probleem. Myn jonge bokje is telâne kaam yn in klup foar hearen. In bokdepot, sa as de nije eigener seit. In ploechje útferkeazen stoere bokken mei grutte hoarnen op de kop dy't harren tegoed dwaan kinne oan alle lekkers dat yn sa'n natuergebiet groeit. As se gelok ha, meie se yn de hjerst yndividueel nei ien as oare hobbyboer ta dêr't in oantal dames mei smert op harren wachtet.
It bokje is fuort, mar wennet no op fytsôfstân fan ús ôf. Wy kinne dus sa no en dan even sjen hoe't it mei him giet. In moaie oplossing. As der no mar gjin wolf komt dy't him opfret. Dat soe al ferhipte spitich wêze."


description: Minsken sette harren auto faak sa del, dat de brânwacht yn it gefal fan in natuerbrân net goed by de brânkearn komme kin.

title: Brânwacht freget boskbesikers auto's goed te parkearjen

maintext:
Spesjaal materieel
It is by natuerbrannen fan grut belang om sa gau mooglik te dwêsten. De brânwacht set by de natuerbrannen spesjaal materieel yn, dat oanpast is oan de omstannichheden. Bygelyks tankautospuiten mei oandriuwing op alle tsjillen, dy't goed troch natuergebieten ride kinne.
Dêrneist hâldt de brânwacht grutte bakken mei wol 15.000 liter wetter efter de hân, sadat der genôch bluswetter is.


description: Ger Jaarsma út Ljouwert hâldt yn 2019 op as foarsitter fan de lanlike makelersferiening NVM. Hy makket syn termyn oant april 2019 ôf.

title: NVM-foarsitter Ger Jaarsma hâldt takom jier op

maintext: Ek de Fryske ôfdieling hat de brief ûndertekene en is it yn grutte linen eins mei de krityk. Albrecht Kok, fan de Fryske NVM-ôfdieling, fynt it spitich dat it sa giet en dat de brief yn de parse kaam. Hy fynt it prima dat Jaarsma syn termyn ôfmakket, mar freget him ôf oft it handich is mei it op each de lange termyn. De lederied komt tongersdei byelkoar om oer de sitewaasje te praten.


description: Twadde Keamerleden binne kritysk oer de strange regels foar staazjeplakken foar húsdokters.

title: Keamerfragen oer húsdokter dy't gjin staazjerinne mei yn Fryslân

maintext: VVD-Twadde Keamerleden Aukje de Vries, Judith Tielen en Leendert de Lange hawwe fragen steld oer húsdokter yn oplieding Sytse Jouta fan It Hearrenfean. Dy studearret yn Nijmegen en soe graach staazjerinne wolle yn Fryslân, mar dat is net tastien. Nei oanlieding fan berjochtjouwing by Omrop Fryslân stelle de Keamerleden no fragen.


description: It festival is sa populêr dat it net mear yn Feankleaster kin; it wurdt no yn in ferwaarme feesttinte by Quatrebras hâlden.

title: Mega Vrije Piraten Festival fan Feankleaster nei Quatrebras

maintext:
It Mega Vrije Piraten Festival yn Feankleaster giet nei in oare lokaasje. It festival is sa populêr dat it net mear yn Feankleaster kin. Nei oerlis mei de ferskate gemeenten is besletten it festival, dat op 15 desimber is, no yn in ferwaarme feesttinte by Quatrebras hâlden wurde sil. De feiligens is dan better garandearre.
De besikers dy't rekkene hiene op Feankleaster, kinne foar trije euro in retoerticket keapje om fan Feankleaster nei Quatrebras te gean. It evenemint is hast útferkocht.


description: De Elfwegentocht is no healweis, hoe sjocht projektlieder Tsjeard Hofstra werom?

title: Elfwegentocht is in sukses: "It komt mear by minsken yn de holle"

maintext:
Hy fernimt dat minsken har mear bewust wurde fan de skealike gefolgen fan fossile brânstoffen foar it miljeu. "Se sizze tsjin my dat se mear duorsum dwaande binne en faker de fyts pakke, troch dizze aksje begjinne se nei te tinken en fine dat it oars moat. It komt by minsken yn de holle, en dêr moatte we nei ta. Minsken moatte der earst kennis fan krije en de needsaak sjen foardat se aksje ûndernimme."
Parade
Kommende wike steane noch tal fan aktiviteiten op it programma, lykas in rûntsje troch de provinsje mei tal fan alternative ferfiersmiddels op snein, in dei thúswurkje en oare provinsjes komme del om te sjen. "It slotstik is snein 14 july, dan ha we de grutte parade." Elk kin meidwaan op de Wâldwei om duorsum fan Drachten nei Ljouwert te reizgjen.


description: In 23-jierrige Drachtster is tongersdeitejûn yn it sintrum fan Ljouwert oanhâlden foar it besykjen fan deaslach. De man hie spul krigen.

title: Drachtster holleskopper oanhâlden foar it besykjen fan deaslach

maintext: In 23-jierrige man út Drachten is tongersdeitejûn yn it sintrum fan Ljouwert oanhâlden foar it besykjen fan deaslach. De man hie spul krigen mei in man fan 25 út Schoonoord. Dy rekke dêrby slim ferwûne oan syn noas.